Božović: Prošlogodišnja jelka koštala je 39.000 evra\nBeta 25. decembra 2017. 21:35\nPredsednik beogradskog odbora Demokratske stranke Balša Božović izjavio je danas da je novogodišnja jelka postavljena prošle godine na Trgu republike koštala 39.000 evra, demantujući gradonačelnika Sinišu Malog koji je izjavio da je plaćena 12 miliona dinara.\nNovogodišnja jelka postavljena pre nekoliko dana na centralnom beogradskom trgu, trebalo je da bude plaćena 83.000 evra.\n„U roku od 48 sati gradonačelnik Siniša Mali je tri puta demantovao samog sebe i sva tri puta slagao gradjane“, naveo je Božović u pisanoj izjavi.\nDodao je da je Beograd ovih dana u svetu poznat po korupciji i poručio da „koruptivna vlast neće trajati doveka“, jer će njeni čelnici biti privedeni pravosudnim organima.\n„Gradonačelnik se vara ako misli da ne možemo da prozremo njegove obmane“, izjavio je Božović.\nSrpska napredna stranka reagovala je na Božovićevu izjavu, navodeći da se danas o Beogradu brinu odgovorni ljudi, a ne „lopovska koalicija“, koja bi ponovo da pljačka gradsku kasu.\nSiniša Mali je ranije danas izjavio da je novogošnja jelka iz 2016. godine plaćena 12 miliona dinara i da se sada nalazi na Slaviji.\n„Potpuno je normalno da svaki evropski, svetski grad želi da ima što lepšu i višu novogodišnju jelku. Kupovina jelke nije trošak, već investicija, jer će trajati najmanje 10 godina… Želimo jelku od 18 metara, želimo da grad bude ukrašen i da nastavi da privlači turiste“, rekao je Mali za televiziju Hepi, a saopštila gradska uprava.\nMali je istakao i da je rasprava o novogodišnjoj jelki pokrenuta, jer opozicija nije našla ništa što bi bila zamerka na gradski budžet.\nNakon pisanja portala „Pištaljka“ o ceni jelke, Siniša Mali je izjavio kako je i sam začudjen cenom i da će narediti da se ugovor pod hitno raskine, a firma koja je postavila -„Kip lajt“ odlučila je da je pokloni.\nNakon toga, Više javno tužilaštvo je pokrenulo postupak predistražnih radnji o javnim nabavkama u Beogradu, koje su uključile i spornu nabavku jelke.


srbijasport.net - Vesti - Superliga Srbije - TSC: U Bačku Palanku idemo po nova tri boda\n13.08.2020 Bojana Kusovac\nFudbalski klub TSC iz Bačke Topole gostuje u nedelju, 16. avgusta, u 18 sati ekipi OFK Bačka u Bačkoj Palanci, u 4. kolu Superlige Srbije, u bačkom derbiju iz koga namerava da odnese pobedu, dodatno podigne samopouzdanje i formu za predstojeće izazove, kako u kvalifikacijama za Ligu Evrope, tako i za Superligu.\nNapadač TSC-a Vladimir Silađi istakao je da ekipa iz Bačke Topole svakako očekuje pobedu, kojom takođe želi i da se dalje potvrđuje na domaćoj sceni. „Pripremamo se cele nedelje za novu pobedu, želimo da dokažemo da uspeh od prošle sezone nije bio slučajan“, rekao je o Silađi, dodajući da je to neiscrpna motivacija.\n„Gajimo neki naš stil igre, i evo posle tri kola, to pokazuje da upravo takva igra nama donosi rezultate. Verujem da će tako biti i u Palanci“, kazao je Silađi.\nTrener golmana Silard Farago ocenio je da je OFK Bačke ima čvrstu ekipu, bez individualca koji se posebno ističu. „Mislim da su kao ekipa jako čvrsti i da su zbog toga još opasniji. Očekujem jednu neizvesnu, tvrdu utakmicu, u kojoj neće biti mnogo prilika za gol. Imaćemo do poslednjeg sekunda veliku borba za bodove“, rekao je Farago.\nBek TSC Boris Varga podsetio je da je Bačkoj Palanci proveo dve sezone, posle kojih je došao u TSC. „Bačka je posle toga ispala u niži rang, sada su se vratili i sigurno žele da se dokažu“, rekao je Varga.\nOve sezone, posle tri odigrana kola u Superligi Srbije, TSC je četvrti na tabeli sa 7 bodova iz dve pobede i jednog remija. OFK Bačka je trenutno 17. na tabeli, sa jednim bodom iz jednog remija i dva poraza.\nFK TSC je prošlu sezonu, kao debitant, završio na četvrtom mestu na tabeli Superlige i tako prvi put izborio plasman u evropsko takmičenje. Takođe, TSC je klub koji je u 2019. godini najviše napredovao po „EuroClubIndex“-u, za čak 151 poziciju i trenutno je 404. na toj listi.\nSuperliga Srbije Muškarci Linglong Superliga Srbije TSC OFK Bačka Srbija Severnobački okrug Bačka Topola


Šarović: Kadar SDS-a pokazao da može postići dobre rezultate - Izbori 2018\nFoto: Srna | Šarović: Kadar SDS-a pokazao da može postići dobre rezultate\nSrna 12.09.2018 22:16\nNEVESINJE - Nosilac liste SDS-a za Parlamentarnu skupštinu BiH iz Izborne jedinice tri Mirko Šarović rekao je večeras u Nevesinju da je kadar SDS-a pokazao da može da donose dobre rezultate i istakao da će tako biti i nakon oktobarskih izbora.\n"Mi smo pokazali rezultate i imamo planove za Hercegovinu koja zaslužuje puno više, kao i cijela Srpska", rekao je Šarović na predizbornom skupu Saveza za pobjedu /SzP/ u Nevesinju.\nKandidat SzP-a za člana Predsjedništva BiH iz Republike Srpske Mladen Ivanić izjavio je večeras da vjeruje u Republiku Srpsku iz koje ljudi neće odlaziti i kojoj će "njen pravi sadržaj biti narod, borci, omladina".\n"Da bi se to dogodilo mora doći do promjena, moraju pobijediti kandidati SzP-a. Posebno mora pobijediti Vukota Govedarica kao narodni čovjek", rekao je Ivanić na predizbornom skupu u sportskoj dvorani "Nevesinjska".\nKandidat za predsjednika Republike Srpske Vukota Govedarica rekao je da Republici Srpskoj treba mir i stabilnost, te međunarodni ugled za šta će se zlagati zajedno sa Ivanićem, kao i za efiksano pravosuđe.\n"Radiću na tome da pozicioniram Republiku Srpsku da ima međunarodni ugled i da oslobodimo pravosuđe koje je svojim neradom dozvolilo da funkcioneri Srpske završavaju na crnim listama. Ako zaslužuju, funkcioneri treba da odgovaraju pred pravosuđem i za to ću se boriti najviše", rekao je Govedarica.\nKandidat SDS-a za Narodnu skupštinu Republike Srpske iz Izborne jedinice devet Jovan Vasiljević istakao je da Republici Srpskoj trebaju promjene.\nKandidat PDP-a za Narodnu skupštinu Republike Srpske iz Izborne jedinice devet Bojan Grahovac rekao je da će se boriti se pravdu, dostojanstvo i posao, te protiv kriminala.\nKandidat SzP-a za člana Predsjedništva BiH iz Republike Srpske Mladen Ivanić rekao je večeras da ovaj savez ima konkretan plan kako da Srpsku usmjeri naprijed.\nIvanić je na tribini u Bileći naveo da ljudi žele da žive bolje i napomenuo da promjena zavisi od baš svakog glasa.\nKandidat Saveza za predsjednika Republike Srpske Vukota Govedarica rekao je da prirodni resursi kojima raspolaže Srpska moraju biti stavljeni u funkciju razvoja, a ne da budu plijen pojedinaca, te da javna preduzeća moraju voditi odgovorni ljudi.\nGovedarica je istakao da je glas za Mladena Ivanića siguran glas za Republiku Srpsku.\nKandidat SDS-a za poslanika u Parlamentarnoj skupštini BiH iz Izborne jedinice tri Aleksandra Pandurević rekla je da će se i dalje zalagati za poštivanje Dejtonskog mirovnog sporazuma i da ne dođe do formiranja trećeg entiteta.\nKandidat koalicije NDP-NS-SNS-Sloboda za Narodnu skupštinu Republike Srpske iz Izborne jedinice devet Zdravko Krsmanović rekao je da će nova vlast i saziv Narodne skupštine kao prvi pravni akt donijeti zakon o ispitivanju porijekla imovine.\nKandidat SDS-a za poslanika u Narodnoj skupštini iz Izborne jedinice devet Dušanka Nosović rekla je da će se, ukoliko joj građani ukažu povjerenje, zalagati da zakoni koji budu doneseni u Skupštini budu usklađeni sa potrebama građana.\nopozicija sarajevski pašaluk\nmi gledamo u Boga\nohohohohho ko ih samo sastavi ovakve


Od danas potpisivanje peticije “Branimo istinu, ne damo Srpsku” i u Derventi - Radio Derventa - RTV Derventa vijesti\nHome GRADOVIDerventa Od danas potpisivanje peticije “Branimo istinu, ne damo Srpsku” i u Derventi\nby admin 27.07.2021.\nPotpisivanje peticije pod sloganom “Branimo istinu, ne damo Srpsku” kojom se odbacuju izmjene Krivičnog zakona BiH koji je nametnuo odlazeći visoki predstavnik Valentin Incko od danas (utorak, 27. jul) će biti organizovano i u Derventi.\nSvi zainteresovani građani moći će da potpišu peticiju na štandovima koji će biti postavljeni na Trgu pravoslavlja i kod Hiper marketa „Kort“ u periodu od 9 do 21 čas svakog dana.\n– Ovo je prelomni trenutak za Republiku Srpsku jer je nedopustivo da se u 21. vijeku nameće uvođenje verbalnog delikta, da se na nelegalan način, mimo provođenja procedura mijenjaju zakoni u funkciji pokretanja „inkvizitorskih“ procesa protiv pripadnika srpskog naroda koji se i na taj način želi proglasiti genocidnim u cjelini. Volja naroda mora da se poštuje, zbog toga naše sugrađane pozivamo da u što većem broju potpišu peticiju, poručuju organizatori potpisivanja peticije.\nPozivaju isve zainteresovane volontere koji žele da učestvuju u prikupljanju potpisa da svoje podatke ostave volonterima na štandovima, nakon čega će biti kontaktirani i moći će dati svoj doprinos akciji.


Biohibridni sistemi zasnovani na IoT i sobnim biljkama za poboljšanje unutrašnjih ambijentalnih uslova (podrška za implementaciju ICT COST akcije IC1303)\nPčele i ICT za život\nAnaliza video zapisa sa UAV kod bioloških metoda za detekciju eksploziva\nEUROWEB+ nastavlja sa uspostavljanjem akademske mreže između Evropske unije i Zapadnog Balkana, koracima prethodnog EUROWEB projekta. Projekat ima za cilj usavršavanje istraživanja i obrazovanja, prepoznavajući ključne koncepte za saradanju te pritom davanja važnosti na razvoju komplentarnih vještina kao i sinergije koja je neophodna za razvoj zemalja Zapadnog Balkana kao i Evropske Unije.\nUz finansiranje od preko 3 miliona eura, EUROWEB+ projekat će pomoći više od oko 200 studenata/istraživača/fakultetskog osoblja koji dolaze iz zemalja Zapadnog Balkana, da provedu dio svojih studija na jednom od partnerskih univerziteta. Razmjena znanja i osoblja pod vođstvom našeg konzorcijuma će imati pozitivan efekat na socio-ekonomski razvoj zemalja Zapadnog Balkana.\nEUROWEB+ projekat ima za cilj da pruži iskustva u naučnim i tehnološkim domenima, bazirajuće se pritome na teoretskim temeljima i praktičnim iskustvima, pri tome ih priprema za izgradnju i upravljanje velikim i kompleksnim sistemima i infrastrukturom. Projekt ima za cilj da njeguje akademske mreže između Evropske unije i Zapadnog Balkana da se postignu zavidni rezultati kako u obrazovanju tako i istraživanju u oblasti Informacionih tehnologija i inžinjerstva u opštem smislu.


Tanjug 25. aprila 2019. 16:07\nMOSKVA – Zbog velike količine leda biće odloženo planirano oslobađanje orka i beluga kitova, koji se trenutno nalaze u zalivu Srednjaja na severozapadu Ohotskog mora, saopštio je danas Ruski federalni institut za ribarstvo i okeanografiju (VNIRO).\nKako prenosi Tas s, kitovi su prema dokumentaciji koju poseduju naučnici ilegalno uhvaćeni na severozapadu Ohotskog mora, a preporuka stručnjaka je da životinje budu puštene u blizini lokacije gde su i zarobljene.\nZamenik direktora VNIRO Vijačeslav Bizikov je objasnio kako će zbog situacije sa ledom puštanje kitova biti nemoguće do juna.\nAgencija podseća da se osam orki i 90 beluga kitova trenutno nalazi u Centru za adaptaciju u Srednjaja zalivu i da je pokrenuta krivična istraga o ilegalnom zatvaranju životinja.\nPrema recima naučnika, ovi veliki sisari u zalivu Srednjaja na severozapadu Ohotskog mora su u zadovoljavajućem zdravstvenom stanju i spremni su za puštanje u okean.


Ubrzan evropski put za Srbiju?\nOčekuje se da lideri država i vlada Evropske Unije na današnjem samitu odluče da Srbiji ubrzaju proces evropskih integracija. Za EU pregovori Beograda i Prištine su okončani.\nEvropski lideri su "uvereni da se napredak Srbije ka EU, uključujući status kandidata za članstvo, može ubrzati", kaže se u nacrtu zaključaka koje bi na kraju samita trebali usviojiti lideri 27 evropskih država. Da će zaključci biti pozitivni po Srbiju potvdila je i nemačka kancelarka Angla Merkel: “Želimo signalizirati Srbiji da nam je potrebna stabilna Srbija”, kazala je Merkel. Zemlje članice Evropske Unije se, bez izuzetaka, slažu da Srbiji treba ponuditi opipljivu evropsku perspektrivu, medjutim na današnjem samitu će ipak dominirati debata o Kosovu i najava o progralšenju nezavisnosti početkom naredne godine.\nŠvedski minister inostranih poslova Carld Bildt je kazao da treba sačekati i videti kada će Kosovo biti nezavisnso ali da svakako Unija o tome neće odlučivati u toku današnjeg dana.\n“Svkakao ćemo danas doneti revolucionarne odluke koje se trebaju kasnije uobličiti”, kazao je Bildt.\nnekolicina zemalja Evropske unije poput Grčke, Slovačke, Rumunije i Španije, strepe da bi nezavisnost Kosova mogla poslužiti kao model za ostale delove sveta ali su svakako obećale da neće kvariti jedinstvo Evropske unije, jedino se Kipar otvroeno suprotsavlja nezavisnosti Kosova, ali stoga tvrdi da neće ometati rad misije koja će preuzeti mandate od UNMIK-a. Prema nacrtu zaključaka koje će usvijitiu lideri, Evropska Unija smatra da su pregovori izmedju Pristine i Beograda okončani te da treba ići dalje sa reševanajme statusa jer je trenutno stanje neodrživo.


Dan online - Drustvo: Fali novca za otpremnine - 2018-03-08\nDrustvo NA KONFERENCIJI O REFORMI JAVNE UPRAVE U ULCINJU UKAZANO NA VIŠAK ZAPOSLENIH U OPŠTINAMA Fali novca za otpremnine\nVeliki broj crnogorskih opština ima problem sa viškom zaposlenih, a problem je pronaći sredstva za otpremnine. To je kazao načelnik u Direkciji za praćenje propisa i normativne poslove u Ministarstvu javne uprave Senad Crnovršanin na konferenciji „Reforma javne uprave: Za kvalitetne usluge na lokalnom nivou“, koja je juče održana u Ulcinju.\nCrnovršanin je dodao da Opština Bijelo Polje planira da otpusti sto zaposlenih. Pojasnio je da sistem lokalne samouprave u jednom momentu nije dao kvalitetne usluge i obezbijedio bolji status građanima, te da je to bio razlog za donošenje novog zakona o lokalnoj samoupravi. Kako je saopšteno iz Instituta alternativa (IA), Crnovršanin je kazao da su prilikom izrade zakona vodili računa o održivosti sistema, dodavši da su naplata poreza i veliki poreski dug među najvećim problemima.\nPrema njegovim riječima, ranije su postojala zakonska rješenja, koja su u praksi dovodila do necjelishodnih rješenja, na primjer da opštine imaju više potpredsjednika. Novim zakonom o lokalnoj samoupravi, kako je kazao, ograničen je broj potpredsjednika, ali i broj pomoćnika sekretara.\n– Zakonom su jasno izvedena rješenja i bolji je nego prethodni. Ranije su postojala zvanja koja nijesu postojala u propisima... U narednom periodu predstoji donošenje podzakonskih akata. Ministarstvo javne uprave preduzima konkretne aktivnosti za realizaciju Plana optimizacije broja zaposlenih na lokalnom nivou – rekao je Crnovršanin.\nIstraživač javnih politika u Institutu alternativa Milena Milošević istakla je da novi zakon o lokalnoj samoupravi i dalje ne uvažava specifičnosti lokalnih potreba u oblasti službeničkih odnosa.\n– Mi smo se fokusirali na imenovanje ovlašćenih službenika za vođenje upravnog postupka i donošenje rješenja i na razmjenu podataka, koja bi trebalo da dovede do toga da građani sami ne prikupljaju dokumenta neophodna za ostvarivanje usluge – kazala je Milošević.\nPojasnila je da su htjeli da provjere da li se imenuju službenici za vođenje upravnog postupka i poslali elektronsku anketu na adresu 101 lokalnog sekretarijata.\n– Dobili smo 38 odsto odgovora, što nam govori da nije reprezentativan nalaz, ali kvalitativno jeste slikovit. Od svake opštine smo dobili odgovor barem iz jednog sekretarijata, osim Gusinja i Herceg Novog. U većini sekretarijata, njih 20, još nijesu imenovani službenici za vođenje upravnog postupka, dok u 19 jesu – rekla je ona.\nMiloševićeva je dodala da nivo odlučivanja neće biti spušten na način da bude bliži građanima, ukoliko rješenja i dalje budu potpisivale starješine organa, odnosno sekretari.\nOna je kazala da je razmjena podataka po službenoj dužnosti još jedna novina Zakona o upravnom postupku i da je važno napraviti razliku između tradicionalnog načina, u papirnoj formi, koja je sada jedina moguća s obzirom na to da jedinstveni informacioni sistem nije još zaživio. Miloševićeva smatra da je problematično to što ne postoje podzakonska akta, koja definišu u kojem vremenskom roku organi moraju da razmijene podatke u cilju donošenja rješenja.\nPotpredsjednica Opštine Bar Sanela Ličina saopštila je da su shvatili značaj reforme javne uprave, što je osnov za nastavak pregovora za članstvo u Evropskoj uniji, dodavši da je opšti cilj reformskih aktivnosti servisna javna uprava, okrenuta građanima.\nSekretarka Sekretarijata za upravu i društvene djelatnosti u Opštini Ulcinj Mirjeta Đoni kazala je da je kvalitet rada administracije upitan.


Albanija: Kosovo da ispuni uslove za viznu liberalizaciju\nPredsednik albanskog parlamenta Gramoz Ruçi i Kadri Veseli, predsjednik kosovskog parlamenta\nAlbanija ohrabruje Kosovo da ispuni poslednje uslove Evropske komisije za dobijanje vizne liberalizacije, te da Kosovo ne očekuje da to pitanje može da reši tako što će državljani Kosova uzimati albansko državljanstvo, poručio je predsednik Skupštine Albanije, Gramoz Rući, koji se nalazi u zvaničnoj poseti Kosovu.\nUpitan da li Skupština Albanije treba da usvoji zakon koji će građani Kosova omogućiti dobijanje albanskog državljastva, što je inače bio predlog kosovskog predsednika Hašima Tačija, Rući je kazao da je bolje da se Kosovo koncentriše na ispunjavanje uslova i ratifiakciji demarkacije sa Crnom Gorom.\n„Pratio sam ono što je predsednik Tači zatražio od albanskog predsednika Iljira Mete. Moj odgovor je samo jedan, a to je da mi podržavamo rešenje sa EU po pitanju viza za građane Kosova. EU ne treba da tretira Kosovo kao izolovanim ostrvom na Balkanu. Perma tome, ohrabrujem sve političke snage da reše pitanje demarkacije ukoliko je to ometnja, iako mislim da je Kosovo ispunilo sve evropske uslove“, naveo je predsednik albanskog parlamenta.\nOn smatra da ovo pitanje ne treba da se reši putem albansko-albanskih odnosa, već na relaciji Kosova i EU.\nRućija su danas na sastanak dočekali visoki državni zvaničnici Kosova.\nKosovski predsednik Hašim Tači oktobra je zatražio od albanskog kolege Iljira Mete da se građanima Kosova omogući da ubrzanom procedurom apliciraju za albansko državljanstvo, posebno studentima, biznismenima i ljudima koji imaju potrebu za to. Tači smatra da je trenutno to jedina nada za slobodno kretanje gradjana Kosova.


Press Online :: Hronika :: PALI U RUKE POLICIJE ZA NEKOLIKO SATI Maloletni razbojnici iz Aleksinca tukli staricu (87) i pretili je da će je zaklati / print=true\nPolicija u Aleksincu privela je dvojicu maloletnika starih 16 i 17 godina koji se sumnjiče da su počinili razbojništvo i pokušali da izvrše dve teške krađe. Brzom intervencijom aleksinačke policije krivična dela su rasvetljena u toku od svega nekoliko časova.\n- Sumnja se da su oni, u noći između 9. i 10. februara posle ponoći, preskočili ogradu, ušli u dvorište i obili balkonska vrata porodične kuće osamdesetsedmogodišnje žene i uz upotrebu fizičke sile i pretnju da će je ubiti ukrali mobilni telefon, četiri televizora, nakit, dve kutije sa alatom i dve bušilice. Procenjuje se da je vrednost ukradenih stvari oko 240.000 dinara, saopštila je policija.\nKako saznaje “Blic”, maloletni razbojnici su staricu zaskočili na spavanju i odmah su počeli da je tuku.\n- Udarali su staricu u glavu, šutirali je i pretili da će da je zakolju ako im ne da novac. Žena nije imala para, pa su pokupili šta su stigli i pobegli - kaže naš izvor.\nIste noći, maloletnici su, kako se sumnja, ušli u još dva dvorišta porodičnih kuća u Aleksincu, obili pomoćni objekat i prozor spavaće sobe na jednoj i pokušali da obiju balkonska vrata druge kuće. Iz ovih kuća ništa nije ukradeno jer je u prvoj kući žena upalila svetlo u sobi a u drugoj ih je primetio vlasnik pa su utekli preko krova.\n- Policija je kod šesnaestogodišnjaka pronašla ukradeni mobilni telefon, a potom su nađeni i vlasnici vraćeni i ostali ukradeni predmeti. Osumnjičeni su, uz krivičnu prijavu, privedeni tužiocu za maloletnike Višeg javnog tužilaštva u Nišu, saopštila je niška policija.


Prosvetari i dalje bez opreme za online školu, deca željna kontakta - Konferencije - BIG\nPočetna Konferencije Prosvetari i dalje bez opreme za online školu, deca željna kontakta\nProsvetari i dalje bez opreme za online školu, deca željna kontakta\nObrazovanje tokom kovid-krize u Srbiji je izazvala dodatne troškove i za đake i za nastavnike, a resorno ministarstvo nije dovoljno dobro odgovorilo na potrebe preosvetara. Deo đaka je zbog toga ostao bez pristupa kvalitetnom obrazovanju, a još nije poznato kako će se nadoknaditi zaostatak iz prethodne, pandemijske godine, zaključak je konferencije "Kako se školujemo u pandemiji" koju su organizovali Fridrih Ebert Stiftung i Nova ekonomija.\nVioleta Alfeldi, učiteljica u OŠ "Vladislav Ribnikar", kaže da je stanje u obrazovanju sada još i dobro, nakon šoka koji je usledio u prvim mesecima korona-krize.\nOna navodi da su prosvetari u prvim mesecima bili uplašeni pre svega za život za zdravlje kolega, roditelja i dece, da je pandemija izazvala mnoštvo probleme za planiranje nastave, ali da su se učitelji ubrzo snašli.\n"Rad u dve smene, premda zahtevan, doneo je dobre rezultate. Odlično smo prošli kako smo mogli da prođemo. Naravno, deca su se sa tehnologijom i onlajn nastavom neuporedivo bolje snašla nego nastavnici ili roditelji", kazala je Alfeldi.\nKao potencijalnu manu ovakvog izvođenja nastave, ona navodi količinu informacija koja su deca morala sama da obrađuju, ali je pohvalil tehnički deo direktne komunikacije s roditeljima. Zabrinuta je naročito zbog vidnog nedostatka empatije kod dece koja su jako dugo bila zatvorena.\nPredstavnica Granskog sindikata prosvetnih radnika "Nezavisnost" Vesna Vojvodić Mitrović smatra da je podrška Ministarstva prosvete bila nedovoljna, a da iz krizne godine obrazovni sistem nije izvukao nijednu lekciju.\n"To se videlo u septembru 2020. godine, trebalo je prethodno polugodište iskoristiti da bi se naučilo na greškama, pomerile neke granice i da u narednu školsku godinu uđemo osnaženi. Sindikat je zajedno sa udruženjem 'Koraci' u avgustu poslao dopis ministarstvu u kom smo predložili čitav niz mera kako bi mogli da (krizu) nekako okrenemo u svoju korist. Do danas nismo dobili odgovor na njega", kazala je Vojvodić Mitrović.\nOna kaže i da su prosvetari podneli nesrazmerno veliki trošak izvođenja onlajn nastave, da je nemali broj njih podizao kredite da bi kupovali računare i ostalu opremu, kao da se isto desilo sa mnoštvim roditelja.\nProblem sa nedostatkom opreme je bio naročito izražen kod osetljivih grupa, kao i u svim sredinama van najvećih gradova, navodi Vojvodić Mitrović.\n"Računajte da imate u osnovnom i srednjem obrazovanju imate između 750.000 i 800.000. Minimum deset odsto n jih nisu imali pristup nastavi na odgovarajući način. Trajna posledica ovih školskih godina biće nedostatka obrazovanja. Deca sa okrnjenim obrazovanjem će ili odustajati od daljeg školovanja ili se vezati za modele koji će im garantovati prekarni rad... Posle godinu ipo dana i dalje ima nastavnika bez računara", ocenila je ona.\nOna je navela i da problem sa prepisivanjem, koji se pojavio tokom onlajn testiranja oslikava dublju društvenu krizu.\n"I meni su neki đaci rekli da ne mogu da im objasnim da ne prepisuju, kada imate visoko kotiranog političara koji ima plagijat u doktoratu. Deca pitaju koliko su pesnici koje uče zarađivali, kada znaju da sada neko a napisan stih ili pesmu može da zaradi stotine hiljada, a da najbolji đaci raditi poslove na privremenim ugovorima", zaključila je Vojvodić Mitrović.\nSmiljana Jošić, sa Instituta za pedagoška istraživanja, navodi da su rezultati poslednjih anketa pokazali da je lični kontakt nešto što je nedostajalo, i profesorima i učenicima.\n"Subjektivni osećaj i percepcija svih je da je nedostajala interakcija. Nastavnici su se osećali nesigurno, osećali su da im fali podrška, ali suština nastave je povratne informacije. Sada, kada vas gledam uživo i vi meni klimate glavom, vi mene podstičete da nastavim", kazala je Jošić.\nStavovi učenika prema onlajn nastavi su uglavnom zavisili od prethodnog uspeha učenika.\n"Đaci sa odličnim uspehom su mnogo su kritičniji, očekivali su više, želeli više, smatraju da je takva nastava nepravedna, da je bilo mnogo prepisivanja, a prepisivanju predmeta su se okretali i bolji đaci za predmete koji ih ne interesuju", kazala je ona.\nJaz između Beograda i ostatka Srbije je postojao, ali pošto istraživači nemaju pristup podacima koje bi uporedili, jer u Srbiji ne postoje nacionalna testiranja, gde bi moglo da se vidi da li je kvalitet obrazovanja opao.\n"I dalje imamo imamo međunarodno merenje rezultata, PISA i TIMS testiranja. Razlika u osvojenim bodovima između Beograda i ostatka Srbije je u proseku 50 bodova, što je dramatično kada se uporedi s regionom. Razlika u rezultatu zavisi u socioekonomskog statusa, prethodni TIMS ciklus ukazuje da se razlika duplirala i sada iznosi 31 odsto. Pilotiranje državne mature je zato dalo jako loše rezutate, kada smo pitali učenike zašto, za neke zadatke su rekli da su iz gradiva koje su slušali preko RTS-a, da ih ne računaju u potrebno znanje", izjavila je Jošić.\nGordana Plemić iz udruženja Roditelj kaže da se tokom pandemije kod dece pojavio otpor prema učenju, gubljenje radnih navika, što je je unelo "dosta nemira u porodice"-\n"Obrazovanje nije bilo jednako dostupno za svu decu, moramo to da priznamo da bi znali šta treba dalje da radimo. Od roditelja i đaka smo dobijali identične odgovore, da njih niko ništa nije pitao, ni kroz đačke parlamenit i roditeljski saveta. Od dece smo dobijali najbolje odgovore, ona znaju šta se dešava i šta žele, uvek navode da bi voleli da ih više pitaju, da se njihove inicijative slušaju", kazala je Plemi.\nKao primer za takvu direktnu komunikaciju, deca su predlagala alternativne načine za anonimno postavljanje pitanja ili upućivanja predloga školskoj upravi.


SAD odbacile predlog Nemačke, Brazila, Japana i Indije o proširenju Saveta bezbednosti UN\nSAD su odbacile zajednički predlog Brazila, Nemačke, Japana i Indije za proširenje Saveta Bezbednosti UN i preporučile članicama UN da ne glasaju za taj predlog. Već dva dana u Generalnoj skupštini vodi se žustra debata o tom predlogu.\nSavetnik državnog sekretara SAD Kondolize Rajs, za reformu UN, Širin Tahir Keli rekao je da je predlog četiri države takav da izaziva podele i da Vašington stoga preporučuje da se o njemu ne glasa u generalnoj skupštini.\n"Radićemo sa vama na proširenju SB, ali samo ako to bude urađeno na pravi način, u pravo vreme", rekao je Širin Tahir Keli.\nOn je pozvao i druge države - članice UN da se usprotive predlogu država takozvane G-4. Kanadski ambasador u UN ALen Rok takođe je rekao da bi uvođenje šest novih stalnih članica SB, uz proširenje tog tela sa 15 na 25 članica bilo suprotno interesima velike većine u Generalnoj skupštini.\n"To bi bilo suprotno vrednostima za koje se zalažu članice UN, bila bi onemogućena fleksibilna i poštena raspodela mesta u SB, a time bi se narušio i autoritet tog tela", rekao je predstavnik vlade u Otavi.\nNemački predstavnik Ginter Plojger odbacio je kritike. Najveći zagovornik predloga zemalja G-4 (Brazil, Nemačka, Japan, i Indija) rekao je da bi nesporazum u vezi sa proširenjem SB mogao da ugrozi ceo koncept reforme svetske organizacije, o kome će se diskutovati na zasedanju u septembru.\n"Ako ne ostvarimo napredak do septembra, uspeh samita bi bio doveden u pitanje, a time i realizacija razvojnih ciljeva UN. Ne dozvolimo da se to desi", rekao je Plojger.\nBrazil, Nemačka, Japan, i Indija uputile su Generalnoj skupštini UN predlog rezolucije o proširenju SB UN za šest stalnih članica. Prema predlogu, Brazilu, Nemačkoj, Japanu i Indiji pripala bi četiri mesta, a dva afričkim zemljama.\nDebata o predlogu rezolucije, podnete posle višegodišnjih konsultacija, prvi je korak ka povećanju broja članica SB, pošto je većina zemalja saglasna da sadašnji sastav tog tela odražava odnos snaga neposredno posle Drugog svetskog rata.\nProtivljenje SAD u ovoj fazi nije odlučujuće, pošto bi Generalna skupština trebalo da usvoji rezoluciju dvotrećinskom većinom kako bi počeo proces promena u SB. Da bi odluka o proširenju saveta bila izvršna, nacionalni parlamenti treba da odobre izmenu Povelje UN i u tom slučaju pet stalnih članica Saveta bezbednosti - SAD, Rusija, Velika Britanija, Francuska i Kina, imaju pravo veta.


Koncert kragujevačkih akordeontista sa Vlatkom Stefanovskim | Ritam Grada - vesti Kragujevac\nKoncert kragujevačkih akordeontista sa Vlatkom Stefanovskim\n„Ovo će biti naš drugi nastup u srpskom hramu muzike i trudili smo se da ove godine predstavimo programom koji neće biti toliko akademski. Spremili smo program koji karakteriše opus Vlatka, ali i nešto na šta publika nije spremna i možda ne bi očekivala da čuje od njega“, kazao je Kostović.\nAkordeonisti će na koncertu izvoditi kompozicije pisane za solo orkestar, a Stefanovski će im se pridružiti u izvođenju dve tradicionalne makedonske pesme, muzici Enija Morikonea iz filma “Sinema Paradizo”, ali i atraktivnom Duplom koncertu za gitaru i bandoneon (drugi stav Milonga), što je prema rečima Kostovića „nešto što na ovim prostorima nije imalo priliku da se čuje“.\nDan pre koncerta pred beogradskom publikom, Kragujevački akademski orkestar akordeonista će sa Vlatkom Stefanovskim nastupati premijerno 23. novembra u Svečanoj Sali Prve kragujevačke gimnazije, što će ukoliko sala bude ispunjena po poslednjeg mesta, kaže Kostović, članovima orkestra biti dodatna inspiracija. On je zato pozvao Kragujevčane i Beograđane da dođu i čuju “pokušaj da se spoji nespojivo”.


Krah „briselske“ Evrope: Nacije podižu glavu — dve sile čekaju rasplet - Sputnjik Srbija\n12:32 11 Avgust 2020\n21:57 22.10.2017 (osveženo 09:03 23.10.2017) Preuzmite kraći link\nOčito je da poslednji izborni rezultati u Austriji i Češkoj više nikoga ne mogu ni da iznenade, konstatuje za Sputnjik analitičar Saša Adamović i primećuje da se i dalje nastavlja uspon suverenističkih stranaka i pokreta u Evropskoj uniji, pa je evropskom establišmentu, odnosno etabliranim strankama, sve teže da zaustave taj uspon.\nŠta će doneti desne snage\nPodsetimo, na izborima za Dom poslanika, Donji dom češkog Parlamenta pobedu je odnela stranka ANO 2011 privrednika Andreja Babiša. Nedelju dana ranije, lider austrijske Narodne partije, šef diplomatije u vladi koja odlazi, Sebastijan Kurc, proglasio je pobedu na nacionalnim izborima, zahvaljujući kojoj će postati najmlađi premijer u Evropi. Kakva EU može biti u perspektivi posle ovih ali i ranijih izbora u Holandiji, Francuskoj, Nemačkoj.\nRazličiti su rezultati ovih pobeda u Austriji i Češkoj, napominje za Sputnjik Slobodan Janković sa Instituta za međunarodnu politiku i privredu, doduše u Češkoj još nije jasno ko će činiti tu vladajuću koaliciju, a u Austriji bi to trebalo da bude narodnjačko-desničarska koalicija.\nMeđutim, ističe taj istraživač, ono što je u toku u samoj EU jeste polako odvajanje na dva pola.\n„Na one koji su za to da EU postane zaista samostalni igrač, da između ostalog napravi i evropsku vojsku i da se odvaja od Amerike i NATO-a. Tu priču trenutno predvode Angela Merkel i Emanuel Makron, koji imaju sve manju podršku i sve manju manevarsku mogućnost u svojim zemljama. S druge strane su oni koji su za nastavak saradnje sa SAD“, tumači Janković.\nTe nove snage, uslovno rečeno, koje su pobedile u Austriji i Češkoj, smatra Janković, nemaju istu politiku. Austrijanci bi bili više oni koji se vezuju za Nemačku u ovom slučaju, ističe Janković, dok bi ovi u Češkoj pre neku drugi struju koja nije za dalje centralizovanje EU i pretvaranje nje u neku novu vrstu SAD, samo evropskih u ovom slučaju.\n„Tamo gde suverenističke stranke ili pokreti ostvare odlične rezultate, čak i tamo gde ne dođu na vlast, dešava se da je ne samo predizborna kampanja već bukvalno čitav politički prostor ’okupiran‘ upravo onim političkim temama koje nameću te suverenističke stranke i pokreti. Naravno, to nisu stranke i pokreti ekstremne desnice, kako ih titulišu globalistički mediji, već je to pokušaj neke vrste samoodbrane od svega onoga što se dešava u EU poslednjih godina“, posebno naglašava Saša Adamović.\nPreraspodela na više nivoa i načina\nOdlični rezultati suverenističkih stranaka u Austriji i Češkoj, dodaje taj analitičar, veliki su udarac i politici nemačke kancelarke Angele Merkel, a s obzirom da su Austrija i Češka dve države koje su važni članovi ili bi trebalo da budu važni članovi onog najtvrđeg jezgra same EU.\n„Udarac po Angelu Merkel je utoliko veći i značajniji. U prethodnom periodu Nemačka je uspevala da amortizuje, mogli bismo i da kažemo, taj nacionalno-populistički pritisak recimo u Holandiji ili u Francuskoj na tamošnjim izborima, ali izgleda da to više neće moći s obzirom da je veliki problem za Angelu Merkel i njenu politiku i uspon Alternative za Nemačku na prethodnim nemačkim izborima“, rezonuje Adamović.\nSasvim je moguće da EU rastom nacionalno-suverenističkih pokreta, predviđa Adamović, može da krene u pravcu koji bi se možda zvao „orbanizacija“ EU ali za sada tu „orbanizaciju“ na neki način predvode ili nameću manje države-članice EU kao što su one iz Višegradske grupe.\nŠta krije plan da pravoslavna četvorka bude „zid odbrane“ Evrope\n„Interesantno je, a sačekaćemo još nekoliko dana da vidim kakve ćemo vlade imati u Austriji i Češkoj, to što će buduća politika Austrije ili Češke imati mnogo toga više zajedničkog sa recimo politikom zemalja Višegradske grupe nego sa politikom Brisela, koju on još nameće“, zaključuje Adamović.\nPropale su sve pretnje Evropske komisije zemljama-članicama, u prvom redu Poljskoj i Mađarskoj što se tiče migracione politike, sugeriše Slobodan Janković, i ono što sad sledi, bez obzira na levicu i desnicu, jeste da je priča o migracijama propala.\n„Propala je definitivno evropska politika, i ova nova, i ostaje da se vidi šta će biti sledeće. Međutim, ono što je jasno jeste da uz ovo paralelno obračunavanje ide i borba za preraspodelu u EU. Između ostalog Nemačka i Austrija nastoje sad da razbiju Višegradsku grupu, to se polako najavljuje po internim forumima, tako da će oni na taj način još više gurnuti u naručje Amerike u prvom redu Poljsku ali i pojedine druge zemlje Istočne Evrope“, ukazuje Janković.\nHoće li Kurc moći da promeni austrijsku politiku prema Moskvi\nVišegradska četvorka, evropska desnica, Angela Merkel, Orban, Mađarska, Češka, desnica, Nemačka, Brisel, Austrija, migranti, EU


Izvor: Radio 021, 22.Jul.2019, 07:12\nĐorđević je za "Novosti" rekao da će na jesen biti donet zakon o tome i da više neće biti "povlačenja po sudovima", a da će u slučaju povrede, radniku novac odmah biti isplaćen.\nOn je rekao da će na istom zasedanju na dnevnom redu biti i dugo najavljivane izmene Zakona o finansijskoj podršci porodicama sa decom.\n"Uskoro >> Pročitaj celu vest na sajtu Radio 021 << počinje javna rasprava o četiri predloga izmena koji dolaze iz mog i ministarstva na čijem je čelu Slavica Đukić Dejanović. Očekujem da primena počne od Nove godine, dok će one mere koje ne utiču drastično na budžet moći da stupe na snagu odmah", rekao je Đorđević.\nĐorđević je dodao da kod tog zakona treba voditi računa da se ne desi, kako je rekao, scenario kao u Crnoj Gori kada budžet nije mogao da pokrije mere.\nGovoreći o emigraciji iz Srbije, Đorđević je kazao da "nema nauke ili teorije koja može da kaže šta treba da se radi po pitanju odlaska ljudi iz zemlje" i da to zavisi od same države.\nOn je naveo da ne postoji statistika o broju ljudi koji u toku jedne godine odu iz Srbije.\n"Ne znamo koliko ljudi trajno ode, a koliko privremeno. Iako nema zvanične statistike, svesni smo da to nije malo", rekao je Đorđević.\nOkRadio.rs: Od jeseni obavezno osiguranje od povreda na radu: Odšteta će se odmah isplaćivati\nĐorđević: Gazde će morati da osiguraju radnike\nIzvor: Večernje novosti, 22.Jul.2019\nMinistar za rad o zakonu koji će obavezivati poslodavce. Posle povrede zaposleni će odmah naplaćivati štetu POSLODAVCI u Srbiji uskoro će morati sve svoje radnike da osiguraju od povreda na radu kod osiguravajućih kuća. Zakon koji će ih na to obavezati biće donet na jesen...\n17:57: "DARKU JE UVEK BILO DOZVOLJENO DA VIĐA LORENU, ALI ON TO NIJE RA...\n17:57: GOLORUK IZAŠAO PRED NAORUŽANOG RAZBOJNIKA! Ovako je policajac i...\n17:56: "NA NASILJE NE ODGOVARAJTE NASILJEM!" Ana Bekuta se obratila deci...\n17:55: Rapsodija Sitija uz het-trik Bernarda, sigurni Šefild i Barnli\n17:54: U Sarajevu se održava drugi Al Džazira Balkans festival - regio...\n17:53: BAJERN UBEDLJIV PROTIV KELNA U MINHENU: Levandovski se raspucao\n17:51: Na�Vi potvrdio povratak Guardiana\n17:50: Može li srpska rakija da parira viskiju, votki i džinu?\n17:49: Incidenti i privođenja u Parizu gde je organizovano više ...\n17:49: Počeo najduži Montenegro prajd do sada\n17:48: Roboti obavljaju oko 40 odsto svih poslova u fabrikama\n17:48: SPREČEN MASAKR U SIRIJI! Vojska presrela dron sa KASETNIM BOMBAM...\n17:45: PREMINULA POZNATA VODITELJKA Godinama se borila sa opakom bole...\n17:42: JELENA GOLUBOVIĆ UZNEMIRENA: Ovo više ne može da gleda, IZNENA...\n17:42: NEZAUSTAVLJIVA MAŠINERIJA: Posle pobede nad Zvezdom, Bajern RAZB...\n17:42: Ovo su novi dresovi Barselone! (foto)\n17:41: Poketinovi maniri za primer: Neću komentatisati sudije i VAR, mo...


BMW prekida proizvodnju zbog rata u Ukrajini › Made-in-Germany.rs\nNemački BMW će sledeće sedmice privremeno obustaviti proizvodnju vozila u nekoliko svojih glavnih fabrika, s obzirom na to da zbog rata nije u mogućnosti da nabavi potrebne komponente od svojih dobavljača iz Ukrajine.\nFabrike BMW-a u Nemačkoj, koje su stacionirane u Minhenu i Dingolfingu, kao i pogon u Austriji i fabrika Minija u Oksfordu u Engleskoj, zaustaviće svoje proizvodne trake, dok su preostale fabrike u Lajpcigu i Regensburgu prinuđene da proizvodnju prilagode novonastalim okolnostima, izvestio je portparol kompanije za Frankfurter algemajne cajtung.\nIako se sve ove fabrike nalaze daleko od Ukrajine, nemački proizvođač motornih vozila se u globalu pre svega oslanja na ukrajinske fabrike koje proizvode delove. Naime, električne kablove za BMW proizvodi takođe nemačka kompanija Leoni, čija se dva pogona nalaze u zapadnoj Ukrajini.\nLeoni je najavio da će povećati proizvodne kapacitete na drugim mestima kako bi minimizirao probleme sa proizvodnjom, ali razume da BMW razgovara i sa drugim dobavljačima kako bi obezbedio alternativne izvore delova.\nInače, BMW nije jedini nemački proizvođač vozila koji je zbog ukrajinskog rata primoran da zaustavi proizvodnju u svojoj matičnoj zemlji, budući da je i Volkswagen već ove sedmice zaustavio proizvodne trake u fabrici u Cvickau, dok je pogon u Drezdenu bio zatvoren od srede do petka.


Tanjug 3. maja 2021. 22:59\nBOGOTA – Kancelarija kolumbijskog zaštitnika ljudskih prava potvrdila je da je u sukobu policije sa demonstrantima tokom petodnevnih protesta zbog predloženih poreskih reformi u toj zemlji poginulo najmanje 17 ljudi, dok je najmanje 800 povređeno.\nKolumbijski ombudsman Karlos Kamargo rekao je lokalnim medijima da bi broj nastradalih mogao biti veći i da je njegova kancelarija primila izveštaje o 20 smrtnih slučajeva, ali da još nije uspela da to potvrdi.\nBrojke o stradalima javno je objavila kolumbijska kancelarija ombudsmana, zvanična vladina agencija čiji je zadatak da nadgleda zaštitu ljudskih i građanskih prava, a brojke su zasnovane na podacima policije i pravobranilaštva.\nOni potvrđuju izveštaje grupa za ljudska prava koje su prijavile više od deset ubijenih u protestima u većim gradovima Kolumbije, prenosi BBC.\nProtesti su počeli u sredu kada su najveći sindikati pozvali na generalni štrajk kako bi se usprotivili poreskoj reformi, koja je u međuvremenu odložena.\nPredložena reforma smanjila bi visinu zarada na koje se plaća porez, pa bi tako porez plaćali svi koji mesečno zarađuju 656 dolara ili više.\nTakođe bila bi eliminisana mnogi izuzeci koje trenutno uživaju pojedinci, a firmama bi bili povećani porezi.\nTo je izazvalo negodovanje među Kolumbijcima koji su već pogođeni pandemijom, a protestima su se pridružili mnogi ljudi iz srednje klase koji strahuju da bi zbog najavljenih promena mogli da osiromaše.\nDemonstranti su izašli na ulice uprkos sudskoj odluci da se okupljanja i protesti odlažu zbog trenutnog porasta broja zaraženih korona virusom.\nPolicija je bila raspoređena u većim gradovima u kojima su protestovali članovi sindikata, domorodačkih grupa i organizacije civilnog društva, a uhapšeno je oko 400 ljudi.


Niš: Održana treća obuka za korisnike ISEM-a u javnim objektima\nObjavljeno : 28.12.2017.\nU ponedeljak i utorak, 25. i 26. decembra 2017. u Regionalnom centru za profesionalni razvoj zaposlenih u obrazovanju u Nišu, održana je dvodnevna obuka za sve korisnike Informacionog sistema za energetski menadžment (ISEM) u objektima od javnog značaja koji su u nadležnosti grada Niša.\nNiš je među prvim gradovima koji je imenovao energetskog menadžera i otpočeo uvođenje sistema energetskog menadžmenta i aktivnosti propisane Zakonom o efikasnom korišćenju energije.\nTokom obuke, sedamdesetpet korisnika iz osnovnih i srednjih škola, dečijih vrtića, gradskih uprava, javnih i komunalnih preduzeća, mesnih zajednica, kulturnih institucija u nadležnosti grada Niša osposobljeni su za prikupljanje i unos podataka u Informacioni sistem za energetski menadžment (ISEM). Uneti podaci će služiti za monitoring potrošnje i troškova za energiju kao i za pripremu godišnjeg izveštaja lokalne samouprave o potrošnji energije, praćenje realizacije godišnjeg cilja uštede energije koji propisuje Vlada republike Srbije.\nPolaznici obuke su lica koja su ispred korisnika budžeta grada Niša zadužena za prikupljanje i unos podataka koji se odnose na potrošnju i troškove za energiju, energente i vodu u objektima za koje su imenovani. Ovo je treća po redu obuka za ovu kategoriju korisnika sistema.\nObuku su držali stručnjaci Programa Ujedinjenih nacija za razvoj (UNDP), a u okviru UNDP/GEF projekta “Uklanjanje prepreka za promovisanje i podršku sistemu energetskog menadžmenta u opštinama u Srbiji”.\nObuci je prethodio sastanak između predstavnika grada Niša i UNDP u Gradskoj kući. Sastanku su prisustvovali zamenik gradonačelnika Niša, Miloš Banđur, načelnik gradske uprave, Ljubiša Janjić, energetski menadžer grada Niša, Branko Andrejević i portfolio menadžer za energetiku UNDP, Maja Matejić. Na sastanku je dogovorena dalja saradnja između Grada Niša i UNDP/GEF Projekta na daljem razvoju Sistema energetskog menadžmenta u Nišu. Nakon sastanka učesnici su dali izjave prisutnim medijima u kojima su objasnili svrhu i cilj obuke.


Administrativna podela Španije - Wikipedia\nAdministrativna podela Španije\nAdministrativna podela Kraljevine Španije je definisana u VIII glavi ustava Španije iz 1978. godine koja propisuje tri nivoa administrativne podele. Najniži od ta tri nivoa je nivo opštine kojih je 18. decembra 2014. godine bilo sveukupno 8,122. Više opština sačinjava provincije kojih je u Španiji ukupno 50. Provincije su deo španskih autonomnih zajednica kojih je u Španiji ukupno 17, dok gradovi Ceuta i Melilla na afričkoj obali uživaju status autonomnih gradova koji je u istoj ravni sa autonomnim zajednicama.\nAutonomne zajednice su osnovane korišćenjem ustavnog prava na autonomiju ili samoupravu koju ustav garantuje (istorijskim) nacionalnostima i regijama Španije koje u isto vreme uslovljava korištenje toga prava nepovredivošću teritorijalnog integriteta zemlje i jedinstva španske nacije. Autonomne zajednice uživaju veoma decentralizovan model teritorijalne organizacije zemlje ali su utemeljene na principu devolucije što Španiju čini unitarnom zemljom, a ne federacijom. Princip devolucije garantuje centralnim institucijama u Madridu primat nad odlukama autonomnih zajednica i centralne institucije zadržavaju puni suverenitet. U nedostatku eksplicitne definicije u Ustavu Kraljevie Španije o federalnoj ili unitarnoj prirodi španske države Ustavni sud Španije odabrao je pristup namerne dvosmislenosti definišući model teritorijalne organizacije kao "državu autonomnih zajednica" čime izbegava implikaciju bilo kojega od dva modela.\nAdministrativna podela Španije na Wikimedijinoj ostavi\nOva stranica je zadnji put izmijenjena 05:12, 9 juli 2018.


Pol Oster, književnost i politika: Amerika je podeljena na one koji vole Trampa i one koji ga ne vole - BBC News na srpskom - Dnevni list Danas\nPočetna » BBC News na srpskom » Pol Oster, književnost i politika: Amerika je podeljena na one koji vole Trampa i one koji ga ne vole\nBBC News na srpskom17.10.2020. 20:17\n5 reagovanja na “Pol Oster, književnost i politika: Amerika je podeljena na one koji vole Trampa i one koji ga ne vole”\n17. oktobra 2020. u 21.01\nAko govorite o podeljenom americkom drustvu,a pritom navodite da je sve lose proisteklo iz Trampovog delovamnja,onda je to ogoljena propaganda.Duzni ste da ,u najmanju ruku,objasnite sta su prethodne administracije ucinile brojnim narodima i drzavama,koliko su ratova izazvale i koliko je poginulih i raseljenih.Ovako izgleda da vas brinu samo Amerikanci stradali u pandemiji/a isto se dogadja u preostalomn delu sveta i bez Trampa/ali ne i zrtve ratova i sankcija.Prihvaticu vecinu vasih primedbi u vezi Trampove licnosti ukoliko sa istom paznjom osvetlite i nedela pre svega Klintonove administracije.\nPotpuno ste u pravu , da je on intelektualac osvrnuo bi se i na druge zemlje a ne samo na Ameriku.\n18. oktobra 2020. u 01.25\nNaravno da je intelektualac i sjajan pisac\nAgit Propo kaže:\n18. oktobra 2020. u 12.24\nOvako izgleda u prenemagnja uvijena potreba da se opravda jedan opasan rijaliti predsednik koji vodi SAD, najmoćniju državu na svetu, samim tim opasan i za ceo svet. Zločini koje su SAD ranije počinile u raznim državama nisu nikakvo opravdanje za američku politiku niti objašnjavaju pojavu Trampa. A nisu ni naročito bitni za bilo kog ko želi da ukaže koliko je taj lažljivi narcis, veoma ograničenih moralnih i intelektualnih kapaciteta, poguban.\nTo što trenutno ide na ruku srpskoj varijanti lažljivog narcisa u obliku predsednika, takođe pogubnog po ovu zemlju, ne znači da Tramp neće i za nas ovde biti katastrofa, posebno sada, kad je umislio da će dobiti Nobela tako što će se predstaviti kao mirotvorac na Kosovu. Posle nekakvog ekonomskog sporazuma, koji ni za korak nije približio rešavanje kosovskog problema, sebe proglašava mirotvorcem i kandiduje se za Nobelovu nagradu. Vaš pokušaj lažne objektivnosti u objašnjavanju ovakve patologije podsećanjem kako su i Klintonovi bili zli i naopaki, je samo još jedno tupavo spinovanje za slepce.\n18. oktobra 2020. u 10.11\nPo njegovim pričama je snimljen odličan film „Dim“, izvrsna glumačka podela, režija…


Privatizacija telekomunikacionih kompanija u regionu: Prednjače investicioni fondovi | Biznis i Finansije\n/ B&F Plus / Privatizacija telekomunikacionih kompanija u regionu: Prednjače investicioni fondovi\nNajveći ponuđač za kupovinu Telekoma Slovenija bio je jedan privatni investicioni fond, i Telekom Srbija je privukao značajno interesovanje ovih fondova, dok su se tradicionalni strateški investitori u ovom sektoru povukli, kako bi se fokusirali na sopstvena tržišta i prilagodili sve bržem tehnološkom napretku koji zahteva velika ulaganja\nStrani ulagači veoma su zainteresovani za telekom operatere na prostoru bivše Jugoslavije. Pre tri godine ovaj region nije bio značajnije na radaru velikih fondova, ali sada je situacija drugačija jer su, u međuvremenu, usledile neke velike akvizicije. Primera radi, kada je KKR, veliki fond koji se istorijski više fokusira na razvijena tržišta, kupio SBB/Telemach, to je bio signal ostalim potencijalnim ulagačima da obrate posebnu pažnju na ovaj deo sveta.\nOčigledno je da strateški ulagači u telekomunikacionom sektoru, koji su tradicionalno bili zainteresovani za ovaj deo sveta, kao što su Deutsche Telekom, Austria Telekom i Orange, u ovom trenutku nisu zainteresovani za direktno učešće u kupovini Telekoma Srbije, za razliku eventualno od ruskog MTS ili Telekoma Slovenije. Istovremeno, neki drugi veliki finansijski investitori i privatni investicioni fondovi veoma su motivisani za ovu opciju, kao što se videlo i u nedavnom neuspelom pokušaju prodaje upravo Telekoma Slovenija, kada je najveći ponuđač bio britanski investicioni fond Cinven.\nInvesticioni fondovi su potencijalni kupci i za Telekom Srbiju, čija prodaja bi mogla da se ostvari u narednih nekoliko meseci. Oni su zainteresovani zbog velikog tržišnog udela, koji bi im ta akvizicija automatski donela. Neki privatni fond bi težio tome da investira u unapređivanje tehnologije, restrukturira poslovanje i optimizuje finansijski menadžment, kako bi, za otprilike pet godina mogao da napravi veoma privlačno, profitabilno preduzeće, koje bi se našlo na berzi ili bilo prodato nekom strateškom investitoru.\nPrivatni investicioni fondovi se ne bave samo restrukturiranjem preuzetih kompanija. Primer SBB/Telemach-a pokazuje kako jedna dobro kapitalizovana telekom kompanija, kod koje je želja akcionara dobro usklađena sa planom strateškog rasta, može biti veoma konkurentna, pa čak i prodorna na ovom tržištu.\nTradicionalni operateri gube na vrednosti\nSmanjenje interesovanja vodećih evropskih telekoma za ovaj region, a s druge strane povećanje aktivnosti privatnih fondova, posledica je cikličnih investicionih kretanja. Strateški investitori generalno ne investiraju u velikoj meri u centralnoj i jugoistočnoj Evropi, već se opredeljuju za ono što oni smatraju ključnim tržištima. To je u poslednje vreme posebno vidljivo u telekomunikacionom sektoru – američki telekomi u proteklih deset godina nisu mnogo ulagali izvan granica SAD, dok zapadnoevropski telekomi u ovom trenutku koncentrišu svoja sredstva kako bi ih investirali u unapređivanje svojih mreža i konsolidovali sopstveno poslovanje u Zapadnoj Evropi.\nNajznačajniji izvori prihoda evropskih telekomunikacionih operatera u poslednjih nekoliko godina su pod velikim udarom jer takozvani OTT provajderi imaju sve veći udeo na tržištu. Tradicionalni telekom operateri, koji u najvećoj meri koriste bakarne žice i 3G mobilnu tehnologiju za prenos podataka, veoma ubrzano gube svoje tržišne udele i profit u odnosu na one operatere koji koriste napredna optička vlakna i 4G tehnologiju.\nMada je Telekom Srbija u prethodne tri godine ostvario profit od 360 miliona evra i učestvuje sa 40 odsto u ukupnim prihodima telekomunikacione industrije u Srbiji, ova kompanija mora da se prilagodi novim tržišnim uslovima koji vladaju u telekomunikacionom sektoru širom sveta. Što duže neki takav „tradicionalni“ operater bude bez jakih akcionara i finansijske potpore za remont svoje fiksne i mobilne mreže, a što može da bude slučaj ukoliko je u državnim rukama, on će biti manje konkurentan na duge staze.\nStoga će, na cenu koju će budući kupac biti spreman da plati za jednog tradiconalnog telekom operatera, uticati i njegovi planirani troškovi ulaganja za kreiranje konkurentnog preduzeća u kratkom i srednjem roku. Takve investicije povećavaju količinu uloženog kapitala, kroz zaduživanje i/ili odlaganje isplate dividendi akcionarima, što sve skupa utiče na iznos i rokove povraćaja sredstava.\nŠta je dobra strategija za telekome u regionu\nRadi prilagođavanja promenama koje su internet kompanije nametnule telekomunikacionom tržištu, pojedine telekomunikacione kompanije potpuno menjaju svoj poslovni model pa čak prelaze u druge industrije, na primer na finansijsko i medijsko tržište. Iz tog razloga, puno pažnje je usmereno na konvergenciju snabdevača infrastrukture i proizvođača sadržaja. Pojedini telekomi, koji su pre svega proizvođači i snabdevači infrastrukture, u toj novoj preraspodeli ne žele da postanu isključivo komunalna preduzeća, sa velikim kapitalnim troškovima i relativno sporim povraćajem sredstava.\nZanimljivo je pitanje da li je to ispravna strategija za telekomunikacione operatere u bivšoj Jugoslaviji, a pozitivan primer drugačije prakse predstavlja United Group (SBB/Telemach), koji se uspešno fokusirao na obezbeđivanje najbolje infrastrukture, ali je istovremeno i učetvorostručio svoju ponudu usluga.\nU poslednjih dvadeset godina u procesu privatizacija velikih evropskih kompanija najveće promene su se desile uvođenjem regulatornog zahteva da se prilikom privatizacija poštuje EU Zakon o državnoj pomoći. Ovo se najviše odrazilo u oblastima kao što su javne nabavke i ograničenja za ne-finansijske obaveze (kao što su obaveze investitora ili obaveze o zadržavanju zaposlenih).\nŠto se tiče eventualnog ukrupnjavanja na tlu EU, Evropska komisija dosad nije pokazala da je preterano otvorena prema značajnijoj konsolidaciji u telekomunikacionom sektoru pojedinačnih članica, a nacionalni regulatori za sada reaguju tako što prihvataju sve predloge i zahteve Komisije. Stoga su u ovom trenutku lakše ostvarive, pa čak i poželjne, konsolidacije između regionalnih učesnika sa relativno malim geografskim preklapanjem.\nRob Irving, partner u Dentons-u, najvećoj advokatskoj firmi na svetu, sa 125 kancelarija u više od 50 zemalja. Stručnjak je za oblasti spajanja i preuzimanja i private equity fondova, i učestvovao je u procesima privatizacije i privatnog investiranja u Centralnoj i Jugositočnoj Evropi i Turskoj, posebno u sektorima telekomunikacija i zdravstvenih usluga.\nPrivatizacija Telekoma advokati investicioni-fondovi telekom srbija telekomunikacije


Wiener osiguranje ponosni sponzor 23. Sarajevo Film Festivala - WIENER OSIGURANJE\nSrijeda, 26 Jula 2017 / Published in Vijesti\nWiener osiguranje ponosni sponzor 23. Sarajevo Film Festivala\nSarajevo Film Festival i Wiener osiguranje Vienna Insurance Group sklopili saradnju na polju osiguranja i sponzorstva – Wiener postalo Srebreni sponzor 23. Sarajevo Film Festivala.\nWiener osiguranje, koje spada među vodeće osiguravajuće kuće u BiH i Sarajevo Film Festival, najpoznatiji filmski festival sa naših prostora i jedan od najjačih BiH brendova u svijetu, sklopili su saradnju na polju sponzorstva i osiguranja, te je Wiener osiguranje postalo Srebreni sponzor 23. po redu Sarajevo Film Festivala.\n„U Wiener osiguranju, kao članici najveće osiguravajuće grupacije u Centralnoj i Istočnoj Evropi – Vienna Insurance Group, imamo znatno razvijenu svijest za društveno odgovorne aktivnosti i veoma podržavamo kulturu, sport, razne projekte namijenjene kao pomoć socijalno ugroženim društvenim grupama i sl, te smo u dosadašnjem radu izdvojili značajna sredstva u ovakve svrhe. Izuzetna nam je čast i posebno nam je drago da smo po prvi put uspostavili saradnju na polju sponzorstva i osiguranja sa najvećim filmskim festivalom sa naših prostora, koji je ujedno i jedan od naših najprepoznatljivijih brendova u svijetu – Sarajevo Film Festivalom! Bogato iskustvo, ali i organizacija i logistika, stoje iza ovako velikog festivala koji se održava po 23. put, te je za te svrhe bio potreban i partner koji može da pruži najbolju osiguravajuću zaštitu za svu opremu, prostore, učesnike i posjetioce ovako velikog događaja. Wiener osiguranje je upravo najviše poznato po osiguranju velikih kompanija i njihovog poslovanja, te smo se rado odazvali pozivu da osiguramo organizaciju najvećeg filmskog festivala, a ujedno i da postanemo i zvanični sponzor SFF. Wiener osiguranje ima ozbiljne planove za BiH, bilježimo jak trend rasta premije iz godine u godinu te nam je ova manifestacija u glavnom gradu BiH jako bitna za što jače i bolje pozicioniranje na tržištu BiH. Putem saradnje sa ovakvim jednim svjetski poznatim i priznatim festivalom apsolutno smo uvjereni da ćemo još brže ostvariti naše prodajne ciljeve i u pravom svjetlu se prikazati svim gostima, takmičarima, učesnicima i posjetiocima Sarajevo Film Festivala, ali i široj javnosti koja pažljivo prati SFF“, izjavio je Srđan Šuput, generalni direktor Wiener osiguranja VIG.\nWiener osiguranje VIG u svojoj ponudi ima najbolje proizvode osiguranja namijenjene fizičkim i pravnim licima a koji su kreirani prema međunarodnim standardima u osiguranju. Wiener osiguranje VIG specijalizovano je za osiguranje imovine i života, ima preko 50.000 klijenata koje opslužuje u razvijenoj prodajnoj mreži od preko 50 poslovnica u svim većim gradovima BiH. Kao članica najveće osiguravajuće grupacije u Centralnoj i Istočnoj Evropi – Vienna Insurance Group, ima omogućen pristup najboljem iskustvu i praksi iz oblasti osiguranja, koje prenosi na domaže tržište i klijente.


Obamina statua iz parka preneta u njegovu školu u Džakarti – Nadlanu.com\nObamina statua iz parka preneta u njegovu školu u Džakarti\nDŽAKARTA, 22. februara 2010. (Beta-AP) - Bronzana statua Baraka Obame kao dečaka postavljena je u nedelju u osnovnoj školi u Džakarti koju je američki predsednik svojevremeno pohađao, pošto je njeno izlaganje u jednom javnom parku izazvalo negativne reakcije u indonežanskoj prestonici.\nDogađaju su prisustvovali samo školski zvaničnici, dok je tokom ceremonije njenog postavljanja u jednom parku u decembru, pored gradonačelnika Džakarte, prisustvovalo oko 500 učenika.\nNeki građani Džakarte bunili su se zbog postavljanja statue američkog predsednika na javnom mestu, jer su smatrali da bi umesto njega takvu počast trebalo odati nekom indonežanskom heroju. Oni su pokrenuli peticiju na fejsbuku koju je potpisalo više od 50.000 pristalica uklanjanja statue.\nObama, čija se majka Amerikanka udala za jednog Indonežanina posle razvoda od Obaminog oca Kenijca, išao je u pomenutu školu u Džakarti od 1967. do 1971. godine, u kojoj je bio poznat pod imenom Litl Beri.


Krivična prijava protiv Denisa Zvizdića - Istinito.com - Ne budi ovca!\nPočetna > BIH > Hronika > Krivična prijava protiv Denisa Zvizdića\n16. Oktobra 2019. Istinito488Leave a Comment on Krivična prijava protiv Denisa Zvizdića\nTužilaštvu BiH dostavljena je krivična prijava protiv predsjedavajućeg Savjeta ministara u tehničkom mandatu Denisa Zvizdića.\nPrijava je dostavljena i protiv direktora Kancelarije za zakonodavstvo Savjeta ministara DŽemaila Ćibe, a sve zbog zbog odluke o odobravanju 450.000 KM iz tekuće rezerve, pišu “Nezavisne novine”.\nList navodi da se prijava protiv Zvizdića odnosi na zloupotrebu položaja i ovlaštenja, a Ćibe nesavjestan rad u službi jer je kao direktor Kancelarije za zakonodavstvo morao znati da je nezakonit prijedlog odluke o odobravanju sredstava tekuće rezerve.\nOdluka koja je usvojena 5. avgusta suprotna je Zakonu o finansiranju institucija BiH i odluci o privremenom finansiranju institucija BiH i međunarodnih obaveza za period jul-septembar, a u prilog tome ide i činjenica da je Ministarstvo finansija i trezora u Savjetu ministara u tehničkom mandatu dalo negativno mišljenje na tu odluku.\nU kabinetu predsjedavajućeg Savjeta ministara u tehničkom mandatu nisu odgovorili na pitanje da li su upoznati o krivičnoj prijavi, ali su istakli da Zvizdić nije sam donio odluku.\n“Odluku je donio Savjet ministara /u tehničkom mandatu/ kao kolektivni organ i za nju su glasali svi ministri, uključujući i ministra finansija i trezora Vjekoslava Bevandu”, rekla je Amela Mulavdić, savjetnik za medije u kabinetu predsjedavajućeg Savjeta ministara u tehničkom mandatu.\nPrema Zakonu o finansiranju institucija BiH, ukoliko budžet ne bude usvojen do 31. marta, dozvoljeno je realizovati samo sredstva neophodna za funkcionisanje institucija BiH, ali su spornom odlukom sredstva dodijeljenja i vjerskim zajednicima, sportskim klubovima i za kapitalne projekte određenih opština.\nIz prijave je vidljivo da je sporna i sama dodjela sredstava opštinama Lopare /40.000 KM/, Sokolac /110.000 KM/, Hadžići /30.000/ i Novi Grad Sarajevo /30.000 KM/ iz budžetske rezerve, budući da je članom 17 Zakona o finansiranju institucija BiH jasno propisano kome se mogu dodijeliti ta sredstva.\nIz nekoliko izvora u Savjetu ministara “Nezavisnim novinama” potvrđeno je da je i prije sjednice na kojoj je usvojena sporna odluka bilo riječi o tome da je ona nezakonita jer su institucije BiH na privremenom finansiranju, ali i zbog toga što se novac iz budžetske rezerve dodjeljuje opštinama.\nMinistarstvo finanisija i trezora u Savjetu ministara u tehničkom mandatu dalo je negativno mišljenje na prijedlog odluke o odobravanju 600.000 KM iz budžetske rezerve, koliko je prvobitno bilo planirano da se podijeli, ali da je na kraju taj iznos smanjen jer se ispostavilo da je raspoloživo svega 557.450 KM.\nNakon što je konstatovano da nema dovoljno novca, odluka je izmijenjena na 450.000 KM, a sporno je to što je od Ministarstva ponovo zatraženo mišljenje na taj iznos, naknadno – 7. avgusta, i to dva dana poslije usvajanja odluke.\n“Na izmijenjeni iznos za isti sadržaj odluke zatraženo je mišljenje nakon njenog donošenja, ne prije, kako to zakon propisuje”, navodi se u prijavi protiv Zvizdića i Tužilaštvu BiH predlaže da se od Suda BiH zatraži određivanje privremene mjere kojom bi se spriječila realizacija nezakonite odluke i time zaštitio budžet institucija BiH.\nTagged denis zvizdic istinito krivična prijava\nMladić iz Teslića poginuo u šumi


Atanasković: Nastavlja se gasifikacija Zlatiborskog okruga\nReč je o Predlogu zakona o davanju garancije Republike Srbije u korist Banca Intesa i Raiffeisen banke po zaduženju JP “Srbijagas” po osnovu ugovora o kreditu za jačanje transportnih kapaciteta gasovoda u Srbiji.\n- Jačanju trasnportnih gasovoda u Srbiji doprinosi izgradnja novih gasovoda i dalja gasifikacija područja u Srbiji kako bi se stvorili uslovi za korišćenje prirodnog gasa, a gasifikacija Zlatiborskog okruga je prvi u nizu projekata koji se planiraju - rekla je Atanaskovićeva u Skupštini Srbije.\nOna je navela da je za ovaj projekat opredeljeno 40 miliona evra.\n- Sredstva kredita biće upotrebljena za izgradnju gasovoda na teritoriji Zlatiborskog okruga. Privreda Zlatiborskog okruga je jedna od retkih koja beleži suficit u trgovinskoj razmeni, ali je i pored toga potrebno raditi na konkurentnosti privrede, daljem unapređivanju turizma, kao i novih investicija i za to je neophodno nastaviti aktivnosti na gasifikaciji - navela je ministarka.\nAtanasković je rekla i da će se daljom gasifikacijom stvoriti uslovi za izgradnju distributivnih gasovoda u svim naseljima Zlatiborskog okruga, kao i za povezivanje komunalnih i individualnih potrošača na sistem.


Ministarstvo podržava rad Udruženja - Grad Prokuplje\nMinistarstvo podržava rad Udruženja\nMinistarstvo za rad,zapošljavanje,boračka i socijalna pitanja nedavno je potpisalo ugovor sa Udruženjem za cerebralnu i dečiju paralizu Prokuplja o realizaciji projekta za radno angažovanje tri osobe koje bi na određeno vreme radile sa članovima Udruženja. Vrednost projekta iznosi 239.000 dinara.\nSekretar Udruženja za cerebralnu i dečiju paralizu Prokuplja Marija Stojanović rekla je da su oni samo radili ovaj projekat i da će najviše koristi od njegove realizacije imati članovi Udruženja.\n– Za dodelu sredstava Ministarstvu za rad,zapošljavanje,boračka i socijalna pitanja poslato je 300 projekata iz skoro svih gradova Srbije. Među 60 prihvaćenih je i projekat prokupačkog Udruženja,izjavila je ona i dodala da će se sa realizacijom projekta krenuti prvih majskih dana.\nPrema njenim rečima u narednih šest meseci radno će biti angažovane tri osobe koje će raditi na realizaciji projekta.\n– Kako bi članovi što bolje iskoristili svoje slobodno vreme i pokazali kreativnost i znanje biće organizovana fotografska radionica,neformalna edukacija i organizovane izložbe na kojima će biti izloženi radovi dece i drugih članova sa invaliditetima,rekla je Marija Stojanović i podvukla da je ovo jedinstvena prilika da članovi steknu iskustva i nova znanja iz pojedinih oblasti.\nPredsednik Udruženja za cerebralnu i dečiju paralizu Milutin Stojanović naglašava da je lokalna samouprava nedavno odobrila 200.000 dinara za rad i aktivnosti Udruženja.\n– Odobrena sredstva od strane lokalne samouprave doprineće da realizujemo određene planirane zadatke. Pomoć od strane lokalne samouprave imali smo i u prethodnom periodu,izjavio je predsednik Stojanović i dodao da najveću korist od ove saradnje imaju članovi Udruženja.


BRZINA ODNOSI ŽIVOT: 234 poginulih, a 17.000 povređenih u prošloj godini | Novosti.RS\nUčesnici su naglasili da je u Srbiji poslednjih godina smanjen broj žrtava saobraćajnih nezgoda zahvaljujući oštrim propisima koji podrazumevaju visoke kazne za prekoračenje brzine i za one koji ne vezuju pojas, ali je neophodno stalno podizati svest građana i govoriti o tome kakve posledice mogu da nastanu samo zbog jednog trenutka nepažnje.\nZamenik gradonačelnika Beograda Goran Vesić je na tribini, prvoj u nizu koje je pokrenula novinarka Dea Đurđević, koja je doživela saobraćajnu nezgodu u kojoj je ostala osoba sa invaliditetom, rekao da se u Srbiji poslednjih godina smanjio broj stradalih u saobraćajnim nezgodama i da su usvojeni oštri saobraćajni propisi koji su, kaže, očigledno dali rezultate.\nDETALJI SAOBRAĆAJKE U LONČARIMA: Evo ko je poginuo u sudaru, policija nije mogla da utvrdi jednu stvar (FOTO)\n05. 09. 2020. u 11:38\nSTRAVIČNA NESREĆA U LONČARIMA: Poginulo troje ljudi u sudaru "audija" i "mercedesa" (FOTO)\n05. 09. 2020. u 11:20\nKRENULI SU NA POSAO, ON SE ODVEZAO U SMRT: Detalji udesa kod Prnjavora, deca iz kombija su vrištala suočena sa smrću! (FOTO)\n04. 09. 2020. u 16:00\nOVO JE MUŠKARAC KOJI JE STRADAO U UDESU U PRNJAVORU: Predragov (45) život odnela krivina, stradao pred suprugom\n04. 09. 2020. u 15:25\n"Ali, ne postoji nijedan zakon koji može da nauči ljude da se ponašaju i brini o sebi onako kako je to neophodno. Zato je važno da radimo na podizanju svesti ljudi i da ljudima govorimo o tome kakve posledice mogu da nastanu samo zbog jednog trenutka nepažnje", rekao je Vesić.\nSmatra da je potrebno što više tribina koje će učesnicima u saobraćaju skrenuti pažnju da vode računa kako se ne bi dešavale tragične nezgode, te da posebno treba razgovarati s mladima koji su najčešće žrtve saobraćajnih nezgoda.\nZahvalio je Dei Đurđević na održavanju ovakvih tribina i naveo da je ona hrabra žena koja je uspela da prevaziđe to što joj se dogodilo.\n"Zato je upravo važno da ona, kao i druge javne ličnosti, govore o tome, posebno ličnosti koje su žrtve saobraćajnih nesreća", rekao je Vesić.\nTribina je, navodi, prilika da naučimo da s nama žive osobe sa invaliditetom kojih je u Srbiji oko 10 odsto od ukupnog broja stanovnika i o kojima celo društvo mora da vodi računa kako bi se osetili da su poštovani i jednaki članovi društva.\n"Nikada nije dovoljno ovakvih tribina. Treba da ih bude što više i da što više mladih ljudi koji su, nažalost najčešće žrtve u saobraćajnim nesrećama, učestvuju na ovakvim tribinama kako bi se doprinelo da manje ljudi strada", rekao je Vesić.\nPomoćnik načelnika Saobraćajane policije Vladan Nikolić naveo je da je u Srbiji prošle godine zabeležen najmanji broj poginulih od kada se podaci beleže i da je iznosio 234, dok je 17.000 ljudi povređeno.\nNikolić je rekao da je učinjen određeni napredak u poboljšanju bezbednosti u saobraćaju i najavio da će u dogledno vreme u redovnoj proceduri biti donet novi zakon o bezbednosti u saobraćaju.\nMinistar za rad, zapošljavanje, boračka i socijalna pitanja Zoran Đorđević naglasio je da je prevencija najbolji način za sprečavanje rizika od povreda, a da bezbednost u saobraćaju zahteva posebnu pažnju.\nKaže da je Ministarstvo podržalo inicijativu Udruženja "Budimo bezbedni" da se promoviše odgovorno ponašanje u saobraćaju kako bi se povećao nivo bezbednosne kulture građana.\nĐorđević je rekao da je pokrenuta izrada novog zakona o socijalnoj zaštiti i da je u proces njegovog donošenja uključna krovna organizacija osoba sa invaliditetom.\nNaveo je da osobe sa invaliditetom najviše tišti njihova nevidljivost i nemogućnost nalaženja posla, i dodao da Srbija radi na njihovom ponovnom integrisanju u društvo i da je pokazala da želi da bude odgovorna prema osobama sa invaliditetom.\nNovinarka Dea Đurđević govorila je pristutnim predstavnicima iz organziacija osoba sa invalidetom o svom iskustvu i povredama koje je zadobila u saobraćajnoj nezgodi 7. februara 2019. godine i o teškoj borbi kroz koju je prošla.\nsaobraćajna nesreća udes povređeni u udesu poginuli u saobračajnim nesrećama\nFOTOGRAFIJE NESREĆE KOD PRNJAVORA! Automobil potpuno smrskan, zabio se u kombi pun dece - vozač poginuo (FOTO)\nJUTROS oko 6:40 časova se desila teška saobraćajna nesreća u mestu Štrpci kod Prnjavora, kada su se sudarili kombi za prevoz dece „reno“ i automobil „audi“.\n04. 09. 2020. u 11:26\nČUVAM IH, A TI ODOZGO ČUVAJ NAS: Srceparajući oproštaj Nikole od oca koji je poginuo na Miljakovcu - mlađi brat u kritičnom stanju\nNIKOLA Žugić (19), čiji je otac Miloš tragično nastradao u saobraćajnoj nesreći na Miljakovcu, dok je mlađi brat Aleksandar (17) teško povređen, oprostio se od svog oca na instagramu.\n03. 09. 2020. u 09:24\nMAJKA GLEDALA KAKO JOJ SIN UMIRE PRED OČIMA: Strahinju je udario voz, preminuo danas u Tiršovoj - celo mesto tuguje za dečakom\nSTRAHINJA J. (7), koga je u nedelju udario voz u naselju Mala Bosna u Sremskoj Mitrovici, preminuo je juče u Dečjoj klinici u Tiršovoj.\n01. 09. 2020. u 21:45\nREANIMACIJA NIJE POMOGLA: Detalji saobraćajne nesreće na Miljakovcu u kojoj je stradao otac, a povređen sin\nBEOGRAĐANIN Miloš Ž. (40) poginuo je u noći između ponedeljka i utorka, a njegov sin Aleksandar Ž. (17) teško je povređen, u saobraćajnoj nesreći kod okretnice autobusa na liniji 48, na Miljakovačkim stazama. Otac je preminuo na mestu, dok se lekari bore za život mladića.\n16:04 SRĐA TRIFKOVIĆ UPOZORAVA: Amerika da prepozna ponor, da kejgani, blinkeni i ostali njima slični ne odvedu čitav svet u propast\n16:04 BEŽALI IZ PLJAČKE, PA UDARILI U POLICIJU: U kolima bio i Srbin, kriminalci napravili haos kod Napulja


Iran spreman da podijeli naprednu vojnu tehnologiju sa susjedima i prijateljima - Otpor\nVisoki komandant iranske vojske rekao je da je Islamska Republika spremna pružiti napredne naučne i vojne tehnologije prijateljskim i susjednim državama.\nNa sastanku u utorak sa stranim vojnim atašeima koji borave u Iranu, zamjenik načelnika iranske vojske za koordinaciju kontraadmiral Habibollah Sayyari rekao je da je njegova zemlja postigla samodovoljnost i naučne sposobnosti u oblasti vojne moći i proizvodnje vrhunske tehnologije oružja.\n“Pored progresivnih odnosa sa raznim zemljama, Iran ima vojnu saradnju sa nekima od njih i zainteresovan je da svoje napredne naučne i vojne tehnologije podijeli i s drugim prijateljskim i susjednim zemljama”, dodao je.\nOn je rekao da susjedne zemlje, zauzvrat, moraju razumjeti prirodu iranske moći jer će se “regionalna stabilnost i sigurnost uspostaviti na osnovu međusobne snage i interakcije”.\nIran je napravio veliki napredak u svom sektoru odbrane i postigao samodovoljnost u proizvodnji važne vojne opreme i sistema.\nSayyari je također rekao da se Iran suočava s problemima u uspostavljanju veza sa nekim od svojih susjeda budući da se nalazi pod “najopresivnijim i najoštrijim” sankcijama u historiji međunarodnih odnosa.\n“Vjerujemo, međutim, da se ovi problemi mogu riješiti interakcijom i dijalogom i da nema potrebe za bilo kakvom pomoći stranih sila”, dodao je. „Dublje susjedske veze donijet će veću ekonomsku korist regionu zapadne Azije.\nIslamska Republika je uvijek podržavala regionalne nacije, nikada nije kršila njihova prava i priznala je nezavisnost svih zemalja, rekao je Sayyari.\nViši komandant je ponovio prijateljsku i bratsku politiku Irana prema susjedima i podsjetio da Iran nikada nije gajio pohlepu prema teritorijama drugih država.\nNemilosrdno saudijsko bombardovanje Jemena: Izvještaji o preko 180 žrtava


Laguna - Bukmarker - Promocija romana „Vetrovi zla“ u Nišu - Knjige o kojima se priča\nSkoro stotinu pedeset ljudi prisustvovalo je promociji knjige „Vetrovi zla“ Branislava Jankovića, koja je održana u četvrtak, 21. maja u sali Pozorišta lutaka u Nišu. O knjizi su pored autora govorili urednik i pisac Dejan Stojiljković i istoričar Vladimir Vučković.\n„Ono zbog čega bi trebalo pročitati ovaj roman je i način na koji Janković prepliće fikciju i realnost, ostavljajući čitaocima da sami pređu tanku liniju između fantazije i činjenica“, istakao je Stojiljković, dodajući da su „Vetrovi zla“ knjiga kojom je srpska književnost dobila jednog sasvim novog junaka, nekog u kome se svako od nas može prepoznati koliko god mislili da je toliko različit od nas.\nIstoričar Vučković je govorio o dinastiji Obrenović i o njihovoj vezanosti za Niš, pogotovo o Milanu Obrenoviću kome se ovaj grad nikada nije odužio na pravi način.\nZa muzički povratak u devetnaesti vek bio je zadužen kvartet Kreativo koji je izvodio stare srpske pesme, a mladi niški glumac Mladen Milojković je čitao delove iz romana. Promociju je vodila novinarka Ana Milenković Rakić.\nNakon predstavljanja u Nišu, „Vetrovi zla“ će tokom leta biti promovisani u Beogradu, Mariboru, Beču i Pragu.


PUTIN SE 'ODREKAO' LE PENOVE, A MACRON PORUČIO: Bez Moskve se ne može riješiti nijedno globalno pitanje! - GlobalCir\nFrancuski predsednik Emanuel Makron rekao je u ponedjeljak poslije razgovora sa svojim ruskim kolegom Vladimirom Putinom da vjeruje da mogu da rade zajedno na rješavanju krize u Siriji i da želi “ojačati” partnerstvo sa Rusijom u borbi protiv terorizma.\nEmanuel Makron je dodao međutim da upotreba hemijskog oružja u Siriji predstavlja “crvenu liniju” za Francusku i da bi to odmah dovelo do “uzvratnih” mjera. “Naš apsolutni prioritet je borba protiv terorizma, to je nit koja upravlja našom akcijom u Siriji i na tom pitanju želim da ojačamo naše partnerstvo s Rusijom”, rekao je Makron na zajedničkoj konferenciji za štampu sa Putinom poslije razgovora u dvorcu u Versaju, kod Pariza.\nPutin je rekao da su se on i francuski predsednik dogovorili da imaju blisku saradnju u borbi protiv terorzma. On je rekao i da su razgovarali o situaciju i Siriji i naglasio značaj da se obezbjedi sirijska država, što je, po njegovim riječima, od presudnog značaja za borbu protiv terorizma. “Vjerujemo da se, uklanjanjem države, u Siriji neće moći voditi borba protiv terorizma”, rekao je Putin.\nMakron je rekao da želi demokratsku tranziciju u Siriji, ali ne po cijenu da ta ratom razorena zemlja postane propala država. Rusija podržava sirijskog predsednika Bašara al Asada i podržavala ga je tokom cijelog sukoba, dok se Francuska zalagala za to da on ode sa vlasti. Makron je rekao da je takođe razgovorao s Putinom o pravima LGBT populacije u Čečeniji i o položaju nevladinih organizacija u Rusiji, i obećao je da će “konstantno motriti” šta se dešava po tim pitanjima.\nPutin: Le Penovu smo primili jer se uvijek zalagal za bolje odnose sa Rusijom\nRuski predsjednik Vladimir Putin izjavio je u podjeljak da su osnovni interesi Moskve i Pariza važniji od trenutne političke klime. “Ubijeđen sam da su osnovni interesi Rusije i Francuske važniji od trenutnog političkog okruženja”, rekao je Putin na zajedničkoj konferenciji za novinare, prenosi Tass.\nPrema njegovim riječima, Moskva i Pariz su riješeni da pronađu zajedničko rješenje problema u Siriji, Ukrajini, Sjevernoj Koreji, vezano za terorizam i nuklearni program.\n“Razgovarali smo o krizi u Ukrajini, mogućnostima rješavanja sirijskog problema i naravno, dotakli smo se složene, i u mojoj glavi opasne situacije sa nuklearnim problemom u Sjevernoj Koreji i sa raketnim programom Sjeverne Koreje”, rekao je Putin.\nRuski predsjednik izjavio je u ponedjeljak da cilj njegovog nedavnog sastanka sa francuskim predsjedničkim kandidatom Marin Le Pen nije bio da utiče na predsjedničke izbore u Francuskoj. “Kada nam je Le Pen zatražila sastanak, nismo mogli da je odbijemo jer je ona uvijek podržala razvoj odnosa sa našom zemljom“, rekao je Putin, ističući da to ne znači da je Moskva htjela tako da utiče na izbore, prenosi Tas s.\nPutin je kazao da nema o čemu da se priča kada su u pitanju optužbe da se Moskva miješa u izbore stranih zemalja, navodeći da Makron nije ni pokrenuo to pitanje, prenosi Rojters. Ruski predsjednik se sa Le Penovom, koja je bila protivkandidat Makronu na predsjedničkim izborima, sastao u martu.\nBez Moskve se ne može riješiti nijedno međunarodno pitanje\n“Nijedno međunarodno pitanje se ne može razmatrati bez dijaloga s Rusijom. Stoga, s Rusijom priželjkujem još snažniju saradnju u vezi s ovim pitanjem“, rekao je Macron na konferenciji za medije nakon održanog sastanka.


Uhapšeni otmičar na graničnom prelazu Šepak ranije je sa kikbokserima oteo muškarca u Bijeljini - Zvornicki.ba\nUhapšeni otmičar na graničnom prelazu Šepak ranije je sa kikbokserima oteo muškarca u Bijeljini\nUhapšeni otmičar na graničnom prelazu Šepak ranije je sa kikbokserima oteo muškarca u Bijeljinii. Kako prenosi Avaz osumnjičeni Miljan i Ljuban Vidović pobjegli su nedugo nakon otmice iz BiH.\nDragan Cerovac (24) iz Zvornika uhapšen je na Graničnom prijelazu Šepak na osnovu potjernice koju je za njim raspisao Okružni sud u Banjoj Luci zbog krivičnog djela otmica.\nCerovca je u srijedu uhapsila Granična policija BiH kad je pokušao da iz Srbije uđe u Bosnu i Hercegovinu. Kontrolom dokumenata utvrđeno je da se nalazi na listi bjegunaca. Nakon hapšenja, predat je Sudskoj policiji Republike Srpske, koja ga je sprovela u Kaznenopopravni zavod Banja Luka na Tunjicama, jer mu je ranijom sudskom odlukom određen pritvor.\nKako “Dnevni avaz” saznaje, potjernica je raspisana na zahtjev Republičkog javnog tužilaštva Republike Srpske, koje za Cerovcem traga zbog sumnje da je 14. maja učestvovao u otmici muškarca u Bijeljini. Razlog za kidnapovanje bilo je utjerivanje duga koji je žrtva imala prema određenim osobama.\nOsumnjičeni Miljan i Ljuban Vidović pobjegli su nedugo nakon otmice iz BiH i vjeruje se da se nalaze u Srbiji. Za obojicom je raspisana potjernica, a budući da imaju dvojno državljanstvo Srbije i BiH, njihovo hapšenje, kao i eventualna ekstradikcija, pod velikim su znakom pitanja.\nPrvak svijeta u K-1\nMiljan Vidović, boreći se pod zastavom Srbije, osvojio je 2013. godine u Sao Paulu titulu šampiona svijeta u disciplini K-1 poluteške kategorije do 81 kilograma. Godinu ranije, osvojio je i titulu šampiona Evrope u kategoriji do 75 kilograma, a na evrposkom tronu zamijenio ga je mlađi brat Ljuban Vidović.


stevan jelovac kk fenerbahce gazijantep zeljko obradovic\nDomaći tim je bio bolji tokom većeg dela meča, a Fener je vodio samo u dva kratka navrata - sredinom i krajem druge četvrtine. Ipak, Gazijantep je igrao znatno bolje u drugom poluvremenu, a u poslednjem periodu stekao je i dvocifrenu prednost.\nNajbolji u pobedničkoj ekipi bio je Jelovac sa 17 poena i 10 skokova za 27 minuta na parketu. Kroford, Rič i Eut dodali su po 13 poena za pobedika.\nNikola Kalinić nije bio u sastavu gostujućeg tima kod koga je najbolji bio Bobi Dikson sa 16 poena, Žofri Lovernj je dodao 14 uz devet uhvaćenih lopti, dok je Džejms Naneli imao 11.


Nike Mercurial Vapor 14 Club su muške patike za fudbal u sali iz Mercurial linije. Ovaj model ide korak dalje sa inovacijama i donosi još bolji kvalitet, spaja vrhunski dizajn i funkcionalnost. Još bolja trakcija na terenima u sali i zatvorenom. Second-Skin Fit tehnologija donosi vrhunsku udobnost, tako da ćete ove patike osećati kao drugu kožu. Sintetički materijali od kojih je izrađeno gornjište omogućavaju vam da svoj talenat i kreativnost pokažete u punoj brzini. Nike Sport Resarch Lab je u svojim istraživanjima analizirala kretanje igrača i na osnovu tih podataka je dizajniran gumeni đon, koji omogućava lakše i bolje višesmerno kretanje tokom igre. Ove patike su stvorene za fudbal. Igrajmo fudbal, volimo fudbal. Specifikacija: Muške patike za fudbal u sali Second-Skin Fit tehnologijaGornjište: Sintetički materijalGumeni đon .\nNike Mercurial Vapor 14 Club su muške patike za fudbal u sali iz Mercurial linije.\nOvaj model ide korak dalje sa inovacijama i donosi još bolji kvalitet, spaja vrhunski dizajn i funkcionalnost. Još bolja trakcija na terenima u sali i zatvorenom. Second-Skin Fit tehnologija donosi vrhunsku udobnost, tako da ćete ove patike osećati kao drugu kožu. Sintetički materijali od kojih je izrađeno gornjište omogućavaju vam da svoj talenat i kreativnost pokažete u punoj brzini. Nike Sport Resarch Lab je u svojim istraživanjima analizirala kretanje igrača i na osnovu tih podataka je dizajniran gumeni đon, koji omogućava lakše i bolje višesmerno kretanje tokom igre. Ove patike su stvorene za fudbal. Igrajmo fudbal, volimo fudbal.


Pogrešna politika emisije CO₂ ugrožava dekarbonizaciju komercijalnog transporta\nApril 1, 2021 adminR\nMerenje emisije CO2 iz komercijalnog drumskog transporta samo na izduvnoj cevi, moglo bi da udvostruči pravu sliku ugljenika u budućim scenarijima u vezi sa gorivom.\nTako započinje zanimljiva priča koja nam dolazi iz IRU, krovne organizacije globalnog drumskog transporta, a koja pokreće temu o tome da li se na pravi način mere i tumače izduvni gasovi, odnosno CO2 kao glavni štetni produkt, i samim tim, kako sve navedeno implicira u široku politiku dekarbonizacije. Teška komercijalna vozila, uključujući autobuske i kamione, emituju samo 950 miliona tona CO2 godišnje u izduvnu cev, ako se uzme u obzir „tank-to-wheel“ standard, što čini oko 2,5% globalnih emisija.\nIako se vodonik i električna energija često pogrešno smatraju gorivima sa nultom emisijom, ako se uzmu u obzir sve emisije CO2, uključujući „well-to-tank“ analizu, pojavljuje se realnija slika o ovim alternativnim gorivima. Samo u Evropi, SAD i Kini, to bi dodalo 45% više CO2 za električnu energiju i 72% više za vodonik u odnosu na konvencionalni dizel, na osnovu današnjeg energetskog miksa.\n„Dekarbonizacija komercijalnog transporta je ogroman i skup posao. Prava mešavina podsticaja i investicija za ubrzavanje niskih i na kraju neto nula emisija ugljenika za postizanje ciljeva 2030. i 2050. može se postići samo ako se CO2 pravilno obračunava “, rekao je generalni sekretar IRU Umberto de Pretto.\nPrema rečima gospodina Umberta de Pretta, pristrasni standard „tank-to-wheel“, koji se odnosi na merenje emisija na izduvnoj cevi umesto na temeljnu procenu dobrog upravljanja, nastaviće da narušava mere politike za smanjenje CO2 u komercijalnom drumskom transportu. Operatorima drumskog prevoza potrebna je sigurnost dok nastavljaju da rade na ogromnom izazovu efikasnog dekarbonizovanja njihove flote i operacija, a ne na neizvodljivim fantastičnim opcijama “, dodao je on.\nIRU podstiče kreatore politike da koriste sveobuhvatniji standard „dobrog upravljanja“ za procenu i planiranje ulaganja i podsticaja za dekarbonizaciju. Ovo će omogućiti komercijalnim operaterima drumskog prevoza da se što efikasnije i brže dekarbonizuju.\nSmartTEH usmerava pažnju na transportere suve rasute robe\nEmirates SkyCargo je prvi prevezao 50 miliona doza COVID-19 vakcina


Međunarodni dan muškaraca je godišnji međunarodni događaj koji se slavi 19. novembra. Prvi put obilježen 1999. godine na Trinidadu i Tobagu, ovaj dan je, s popratnim dešavanjima, stekao potporu mnogih pojedinaca i udruženja u Australiji, na Karibima, u Aziji, Evropi, Africi i Ujedinjenim nacijama.\nCiljevi proslave Međunarodnog dana muškaraca uključuju fokusiranje na zdravlje muškaraca i dječaka, poboljšavanje rodnih odnosa, promovisanje rodne ravnopravnosti, te isticanje pozitivnih muških uzora.\nMeđunarodni dan muškaraca je prilika i da se istaknu dostignuća muškaraca i njihov doprinos zajednici, porodici, braku i poslu. Takođe je prilika i da se ukaže na činjenicu da su mnogi muškarci imali pozitivan i nenasilan uticaj na okolinu kroz različite primjere, naglašavajući pri tome njihovu pozitivnu ulogu u društvu.


Srbiju volimo - "Arčibald Rajs"- drama o velikom prijatelju Srba\n"Arčibald Rajs"- drama o velikom prijatelju Srba\nDrama "Arčibald Rajs", po tekstu i u režiji Ljubivoja Tadića, biće premijerno izvedena na Velikoj sceni Narodnog pozorišta 15. februara.\nPredstava je urađena u produkciji Centra za strateške projekte Beograd, u saradnji sa Narodnim pozorištem i pozorištem "Raša Plaović" sa Uba.\nU predstavi igraju Una Miljuš, Marija Vicković, Sonja Kovačević, Milan Caci Mihailović, Pavle Jerinić i Ljubivoje Tadić, najavilo je danas Narodno pozorište.\nScenograf je Boris Maksimović, kostimograf Katarina Grčić.\nPre predstave u foajeu Narodnog pozorišta biće otvorena izložba sa predmetima iz Rajsove zaostavštine. Uvodnu reč održaće predsednik Centra za strateške projekte Radivoj V. Dabić.\nOvo je prvi pozorišni komad posvećen Rajsu (1875-1929), švajcarskom forenzičaru, publicisti, doktoru hemije i profesoru Univerziteta u Lozani, koji se istakao kao kriminolog radom na istraživanju zločina nad srpskim stanovništvom u vreme Prvog svetskog rata.\nNa poziv srpske vlade Rajs je 1914. godine otišao u Srbiju da istražuje zločine austrougarske, nemačke i bugarske vojske nad civilnim stanovništvom. Napisao je mnoge knjige i radove povodom toga, a često je slao izveštaje koji su objavljivani u uglednom časopisu neutralne Švajcarske "Gazet". Time je kao ugledni profesor i kriminolog izveštavao svet i kvario propagandnu sliku Nemaca i Austrougara o Srbima kao divljačkom narodu.\nSa srpskom vojskom prešao je Albaniju, Solunski front i sa Moravskom divizijom umarširao u oslobođeni Beograd novembra 1918. godine.\nBio je član delegacije jugoslovenske vlade na Mirovnoj konferenciji u Parizu 1919. Zavoleo je srpskog vojnika-seljaka i srpski narod i do kraja života ostao u Srbiji.\nPosle rata modernizovao je tehničku policiju pri Ministarstvu unutrašnjih poslova nove države. Tadašnja kriminalistička tehnika po mišljenju američkih istraživača koji su putovali po Evropi proučavajući ovaj vid policije, bila je na veoma visokom nivou.\nMeđutim, razočaran nekim negativnim pojavama u društvenom i političkom životu, Rajs se pred kraj života povukao sa javnih funkcija. Živeo je skromno u svojoj vili "Dobro polje" na Topčideru do smrti 1929. godine.


Derbi dana: Sevilja – Barselona: Domaćinu se drma četvrta pozicija, Barsa bez pritiska! – Kladjenje.rs\nHomeDerbi danaDerbi dana: Sevilja – Barselona: Domaćinu se drma četvrta pozicija, Barsa bez pritiska!\n23 Februara, 2019 Vlajko Derbi dana 0\nOvog vikenda je na programu 25. kolo španske La Lige a svakako da se najinteresantniji meč igra u Andaluziji gde će Sevilja na stadionu Sančez Pichuan dočekati ekipu Barselone.\nDuel ove dve ekipe je zakazan za 16 časova i 15 minuta.\nGeneralno, kada se sve sabere i oduzme, Sevilja igra solidno ove sezone. Naime, trenutno se ekipa iz Andaluzije nalazi na četvrtom mestu na tabeli španske La Lige koje naredne sezone donosi plasman u Ligu šampiona, što je svakako glavni cilj ove ekipe pošto su prošle godine zauzeli tek sedmo mesto u šampionatu i na taj način su morali da se zadovolje samo Ligom Evrope. Kada smo već kod Liga Evrope treba naravno napomenuti da Sevilji ide sjajno u ovom takmičenju pošto su u sredu u derbiju šesnaestine finala ponovo pobedili rimski Lacio na svom terenu i to rezultatom 2:0, pa su na taj način došli do osmine finala takmičenja koje su u prethodnih desetak godina nekoliko puta osvajali i sigurno je da su i ove godine jedni od najozbiljnijih favorita za to.\nIpak, ono što bi moglo da zabrine sve navijače ove ekipe su nešto slabije partije Sevilje u domaćem šampionatu u poslednje vreme. Naime, ekipa iz Andaluzije trenutno drži tu četvrtu poziciju ali petoplasirani Hetafe ima samo bod manje i ozbiljno se približio Sevilji. Na sve to, Hetafe je u naletu forme, dok Sevilja u poslednjih pet mečeva ima čak tri poraza, jedan remi i samo jednu pobedu.\nU prošlom kolu su Andalužani doživeli težak poraz na gostovanju kod Viljareala kada je “žuta podmornica” bila bolja rezultatom 3:0, iako je Sevilja u tom meču propustila nekoliko neverovatnih prilika.\nBarselona: Nije to ona Barsa, ali su rezultati i dalje odlični!\nFudbaleri Barselone se nalaze na prvom mestu na tabeli španske La Lige i imaju zaista velike šanse da odbrane naslov prvaka, iako su čelni ljudi ovog kluba pre početka sezone izjavili da je ove godine prioritet Liga šampiona. Mora se priznati da to nije ona Barsa od pre nekoliko godina, jer klub ima dosta oscilacija u igri, ali rezultati su i dalje tu i to je najbitnije.\nU prošlom kolu su izabranici Ernesta Valverdea na svom terenu ostvarili pobedu protiv Valjadolida, ali dosta teže što se očekivalo. Najzaslužniji za trijumf je naravno bio Leo Mesi koji je postigao gol iz penala, ali je kasnije i promašio jedanaesterac pa je taj meč završen minimalnim rezultatom (1:0).\nŠto se tiče Lige šampiona, u utorak je Barselona gostovala na Žerlanu kod Liona i taj meč je završen bez pobednika (0:0), i sigurno je da će ekipa iz Katalonije imati težak posao u revanšu na svom Nou Kampu pošto se francuska ekipa u prvom susretu osmine finala pokazala kao izuzetno ozbiljna ekipa.\nTrenutno Barsa ima čak sedam bodova prednosti u odnosu na drugoplasirani Atletiko Madrid, što je zaista fina zaliha iako izabranici Ernesta Valverdea ne blistaju ove sezone. Treba naravno napomenuti da Barselonu u sredu očekuje i revanš meč polufinala španskog Kupa i gostovanje na Santjago Bernabeu kod Real Madrida, pa treba očekivati da Valverde odmori neke od svojih najboljih fudbalera na ovom meču.\nSevilja je ozbiljno ugrozila svoj plasman u Ligu šampiona naredne sezone pošto imaju samo bod više od petoplasiranog Hetafea koji je u ozbiljnom naletu forme. Sa druge strane, Barsa i pored nešto slabijih partija ove sezone ima čak sedam bodova prednosti u odnosu na drugoplasirani Atletiko Madrid i sigurno je da će u Sevilju doputovati bez pritiska. Ipak, izabranike Ernesta Valverdea očekuje i revanš meč polufinala španskog Kupa i gostovanje kod Reala na Santjago Bernabeu pa možda treba očekivati i nešto izmenjen sastav u ovom meču. Zbog svega toga vam predlažemo da pokušate sa duplom šansom 1x koju kladionica Meridianbet plaća sa kvotom 1.83. Na poslednjih pet međusobnih mečeva ove dve ekipe je palo ukupno 23 gola, što nam daje prosek na više od četiri gola po meču. Nema razloga da tako ne bude i sada pa vam toplo preporučujemo da pokušate sa igrom 4+ koju kladionica Meridianbet plaća sa kvotom 2.32. Pošto smo mišljenja da Sevilja neće izgubiti ovaj meč, a da će isti proteći u znaku velikog broja golova, predlažemo vam da pokušate sa igrom 1x&GG koju kladionica Meridianbet plaća sa fantastičnom kvotom 2.64.Registruj se na Meridianbet\n13 Juna, 2019 Vlajko Tip Dana 0\nU četvrtak nas očekuje drugi meč polufinala plej-ofa za ulazak u špansku La Ligu u kom će snage odmeriti Majorka i Albasete. Duel između ove dve ekipe je zakazan za 21 čas. Majorka: Može li […]


Foto: Screenshot / Youtube mup.gov.rs | Objavljen snimak hapšenja osumnjičenih u vezi s ubistvom porodice Đokić\nN.N. 22.10.2021 23:02\nIntenzivnim i opsežnim radom pripadnici Ministarstva unutrašnjih poslova u Nišu, u saradnji sa Višim javnim tužilaštvom u Nišu danas su uhapsili K.M. (1981) i A.M. (1982) iz sela Moravac koji se dovode u vezu sa ubistvom porodice Đokić.\nGoran Džonić, penzionisani vatrogasac, uhapšen je sinoć zbog sumnje da je ubio svoje rođake - porodicu Đokić. On je nakon zločina prisustvovao sahrani ubijenih. Policija je pronašla znatnu svotu novca za koju se smatra da je pripadala ubijenoj porodici.\nPorodica Đokić je u noći između 26. i 27. septembra nestala, a njihova tijela su pronađena 2. oktobra. Kako se saznaje, njihova tijela su nakon ubistva spaljena i pokrivena rastinjem, a vozilo je takođe spaljeno.\nPorodica Đokić Hapšenje Ubistvo Aleksinac\nTri smrtna slučaja i 235 zaraženih u Crnoj Gori


Međunarodni dan porodice obeležen na Zasavici - Sirmiuminfo\nZasavica II – Gradska uprava za obrazovanje organizovala je obeležavanje Međunarodnog dana porodice u Specijalnom rezervatu prirode „Zasavica”. Upriličen je sportski dan na inicijativu Asocijacije učeničkih parlamenata osnovnih i srednjih škola Grada Sremska Mitrovica.\nU porodičnoj osnovi treba da budu ljubav, pažnja, tolerancija, požrtvovanost, sigurnost, jer samo u takvom okruženju, deca imaju priliku da izrastu u funkcionalne ljude koji će sutra moći samostalno da istupe kao ravnopravni članovi društva u kome žive. Rezolucijom Generalne skupštine UN, od 1993. godine 15. maj je ustanovljen kao Međunarodni dan porodice. Porodica ima suštinski značaj u razvoju čoveka – pojedinca, ali i celokupnog društva u celini, te kao takva, čini temelj jednog sistema.\nPorodica ima najvažniju ulogu u razvoju čoveka, mišljenja je Zoran Đurić, načelnik Gradske uprave za obrazovanje, jer porodične vrednosti koje čovek stekne prilikom odrastanja, prenosi i na porodicu koju će kasnije formirati, na svoju decu.\nKako je rekao načelnik Đurić tokom sportskog dana na Bari Zasavici: „Posebno me raduje činjenica da su roditelji shvatili suštinski značaj i podržali decu i njihove aktivnosti vezane za asocijaciju. Grad Sremska Mitrovica i Gradska uprava za obrazovanje prepoznali su potencijal i želju ovih mladih ljudi i dece da zajedničkim snagama ostvare svoje ciljeve koji su usmereni ka ostvarivanju što povoljnijih uslova za njihov razvoj i edukaciju. Ovo je jedna od tih aktivnosti i nadam se da ćemo u narednom periodu biti svedoci ovako lepih i edukativnih druženja koja članovi asocijacije organizuju. Sredstva koja su izdvojena za ovo su minimalna, samo da roditelji dođu ovde, jednostavno ovo je danas aktivnost koja je, da kažem volonterska”.\nZa stvaranje čvrstih veza među članovima porodice od višestrukog značaja su zajedničke aktivnosti u kojima će učestvovati svi njeni članovi, kao što su društvene igre, izleti, proslave itd.\nSonja Tucaković kordinator Asocijacije učeničkih parlamenata osnovnih i srednjih škola Grada Sremska Mitrovica kaže da su oni prepoznali značaj obeležavanja ovog datuma organizovanjem sportskog dana u SRP „Zasavica“. Članovi Asocijacije, zajedno sa njihovim porodicama, učestvovali su zajedno u planiranim sportskim aktivnostima, vožnji brodom, šetnji i razgledanju prirode.\n„U hroničnom nedostatku slobodnog vremena treba organizovati aktivnosti kako bi deca i roditelji proveli zajedničko kvalitetno vreme i u tom cilju organizovali smo sportske aktivnosti, vožnju brodom i uživanje u ovom prelepom ambijentu. Svakako više narednih akcija u nekom budućem vremenu biće usmerene na ukazivanje važnosti i razvijanje porodičnih vrednosti i na ukazivanje važnosti porodice. Ova manifestacija se prvi put održava kod nas jer smo skoro osnovani, pre par meseci”, rekla je Tucaković.\nPorodica je prva socijalna grupa kojoj pojedinac pripada i veoma je važno na koji način će se razvijati, kako će njeni članovi međusobnofunkcionisati i na koji način će se uključivati u društvo.


Sastanak Ureda za dijasporu, Cazin\nViše od 12 hiljada Cazinjana trenutno se nalazi u zapadnoevropskim zemljama, a osim što je brojna, cazinska dijaspora je prilično i organizirana. Potvrđuje to aktivizam klubova koji okupljaju Cazinjane i nastoje očuvati veze sa domovinom, a da je želja za saradnjom obostrana potvrđuju i u općini Cazin gdje je ovih dana prezentiran Ured za dijasporu.\nUred za dijasporu u Cazinu počeo je s radom prije nepunih pet mjeseci i svakodnevno je na raspolaganju Cazinjanima koji žive i rade izvan granica BiH. Namjera je olakšati i pojednostaviti proceduru dolaska do raznih dokumenata, rješavanja zahtjeva i odgovora na sva pitanja koja ih zanimaju, kaže Samir Japić, koordinator Ureda.\n„Prema našim procjenama, u dijaspori živi i radi između dvanaest i petnaest hiljada građana opštine Cazin. Osnovni cilj Ureda za dijasporu je servis našim građanima koji žive i rade u dijaspori.“\nMada Cazinjani iz dijaspore često dolaze u rodni kraj, već je postala praksa da su najbrojniji dolasci evidentni tokom novogodišnjih praznika. Stoga su u Uredu ovih dana organizirali druženje i prijem za predstavnike klubova koji okupljaju najviše Cazinjana. Ramiz Pašić decenijama je u Austriji.\n„Ovaj Ured znači puno za nas koji smo vani, u inostranstvu, kako bi se reklo – 'preko grane', jer se imamo gdje obratiti, imamo se gdje javiti, ne moramo dolaziti preko vikenda ili radnih dana ovamo. Možemo preko interneta, možemo preko fejsbuka zakazati neke termine koji su nam stvarno značajni, u vezi pasoša ili nekih drugih pitanja koja interesuju mnoge građane koji su zaposleni u inostranstvu.“\nMuamer Ljubijankić iz udruženja 'Bosna International Forum' rad Ureda vidi kao novu šansu u procesu uvezivanja uspješnih bh. građana širom Evrope.\n„Naši uspješni ljudi iz Evrope i svijeta, treba da dođu u Bosnu i Hercegovinu, da pokušaju na način edukacije pomoći našim privrednicima, našim ljudima, našim političarima, našim općinama, našim gradovima, državi. Međutim, Ured za dijasporu će ustvari biti baza podataka, baza informacija. Mi je gledamo kao jednu od baza za dijasporu.“\nSaradnja Općine Cazin sa svojom dijasporom i do sad je bila evidentna i rezultirala brojnim zajedničkim projektima. Uspostavljanjem Ureda za dijasporu, ta će povezanost biti čvršća, kaže Nermin Ogrešević, načelnik Općine.\n„Puno je razloga zašto bismo mi trebali voditi računa da ta komunikacija sa našim ljudima van Bosne i Hercegovine, van Cazina, bude intenzivna. Puno je otvorenih pitanja, i naš iskorak u pravcu formiranja Ureda za dijasporu je značajan korak u smislu koordinacije, jedne otvorene komunikacije sa našim ljudima, ali i rješavanje problema s kojima se susreću naši ljudi u dijaspori, a imaju potrebu za određenim uslugama ovdje, u domovini, ili imaju ideju da nešto rade i investiraju, pokreću određene biznise.“\nZa početak iduće godine najavljena je anketa o proglašenju Dana dijaspore, a svojim prijedlozima i sugestijama, u ovu aktivnost putem društvenih mreža moći će se uključiti svi Cazinjani u dijaspori.


Varheji je, govoreći na otvaranju onlajn "Beogradskog ekonomskog foruma", ocenio da je i za Srbiju i ceo region Zapadnog Balkana "jedina budućnost da postanu deo EU, deo zajedničkog tržišta i evropskog sistema demokratije".\n- Opredeljeni smo da osiguramo bezbednosti i prosperitet celog regiona i aktivni smo u davanju novog života angažmanu EU sa Zapadnim Balkanom kao i celom procesu proširenja, kaže Varheji.\n- U zajedničkom nam je interesu da ceo region, a među prvima Srbiju, postane deo porodice zemlja članica. EU ima mnogo toga da ponudi Srbiji u smislu prosperite, stabilnosti, bezbednosti što može biti veliki potencijal za narod Srbije - kaže Varheji.\n- Ovo je istorijska mogućnost da se do toga dođe, a da lošu istroriju ostavimo iz nas - rekao je on.\nOliver Varheji naglašava da bi ulazak Zapadnog Balkana u EU značilo novi veliki region gde nema prepreka za putovatovanja, trgovinu, pružanje usluga i investiranje što bi, prema njegovim rečima, otvorilo ogromnu mogućnost za građene Zapadnog Balkana da žive bolji evropski život u budućnosti.